27.03.2020. / 15:24\nBANJALUKA – Nabavke informacionih sistema u javnim preduzećima i institucijama postale su sredstvo obračuna kompanija i političkih partija, smjena funkcionera i izvlačenja novca iz Budžeta Republike Srpske. Jedan od pokušaja izvlačenja milion maraka na račun strane firme odigrao se nedavno u Inspektoratu RS. Pokušaj je propao, ali ne zbog neregularnosti, već zbog borbe domaćih IT firmi da u svoje bilanse uknjiže još jedan unosan posao.\nSvakodnevne su nabavke informacionih sistema u različitim lokalnim i republičkim institucijama i ustanovama, te u javnim preduzećima, a koji se plaćaju novcem građana Srpske.\nNerijetko je iz žalbi ponuđača vidljivo da su cijene sistema naduvane, a kroz specifične uslove, tenderi namješteni određenim firmama.\nInformacioni sistemi postali su sredstvo za izvlačenje novca preko podobnih, ali i kao sredstvo za obračun sa nepodobnim kompanijama i pojedincima te smjene onih koji neće da učestvuju u tome ili posao (ne)sprovedu do kraja.\nJedan od sistema preko kojeg je pokušano izvlačenje skoro milion maraka na račun strane firme je Inspekcijski informacioni sistem (IMS). Jedan takav pokušaj je propao, ali je borba za dobijanje ovog posla nastavljena i čeka se novi tender.\nNamještanje posla zagrebačkoj firmi\nRepublička uprava za inspekcijske poslove – Inspektorat Republike Srpske, na čelu sa Danijelom Batar, je krajem jula prošle godine objavila tender za nabavku usluga nadogradnje IMS-a, koju je planirala da sprovede pregovaračkim postupkom.\nProcijenjena vrijednost javne nabavke je bila 726.500 KM bez PDV-a, odnosno 850.005 KM sa uračunatim porezom. Sve je trebalo da se finansira iz budžetskih sredstava za javne investicije Republike Srpske za 2019. godinu, odnosno novcem građana RS.\nTražile su se usluge programiranja aplikacionog softvera, a rok za izvršenje usluga je bio kraj 2019. godine.\nTender je objavljen samo na sajtu Inspektorata, bez objave obavještenja o nabavci na Portalu javnih nabavki o čemu je CAPITAL pisao u tekstu „Netransparentna nabavka Inspekcijskog informacionog sistema“.\nAnalizom tenderske dokumentacije i projektnog zadatka vidljivo je da nije bilo potrebe za pregovaračkim postupkom, a njegova primjena dokaz je da je posao nadogradnje IMS-a namještan firmi „Infodom“ iz Zagreba.\nUbrzo će se to pokazati kao tačno, kad se ta firma pojavljuje kao jedini ponuđač. Ovo je dodatno podstaklo teze naših nezvaničnih izvora da je tadašnja direktorica Inspektorata usko porodično povezana sa hrvatskom firmom.\n„Komisija je provela četiri faze pregovaračkog postupka i konstatovala da je ponuda „Infodom“ Zagreba prihvatljiva kao jedina i najpovoljnija“, naveli su u Inspektoratu.\nDodali su da su postupak javne nabavke putem pregovaračkog postupka pokrenuli u skladu sa Zakonom o javnim nabavkama BiH.\n„Zakonom o javnim nabavkama propisano je da ugovorni organ objavljuje na svojoj internet stranici informacije o pregovaračkom postupku bez objavljivanja obavještenja o nabavci koji namjerava provoditi, na način da će tendersku dokumentaciju učiniti dostupnom za sve zainteresovane kandidate/ponuđače“, istakli su u Inspektoratu RS.\nDonesena je Odluka o izboru najpovoljnijeg ponuđača te ugovor dodijeljen „Infodomu“.\nTada na scenu nastupaju igrači na domaćoj IT sceni koji u drugoj polovini oktobra izjavljuju žalbu.\nŽalbu koju je firma „Sirius 2010“ uložila, Kancelarija za razmatranje žalbi (KRŽ) BiH je ocijenila osnovanom i krajem 2019. godine Inspektoratu naložila da sve u vezi IMS poništi, što je, u međuvremenu postavljeni novi direktor Inspektorata RS Dragutin Škrebić i učinio.\nPotvrđeno da je „Infodomu“ data prednost bez opravdanog razloga\n„Infodom“ je izradio Inspekcijski informacioni sistem koji je u primjeni od 2010. godine, a 2013. i 2014. godine je već nudio nadogradnju tog sistema.\nVodeći se time što je ta firma izradila trenutni sistem, u Inspektoratu su pokušali da izdejstvuju da „Infodom“ dobije i unosan posao nadogradnje sistema.\nTo što se ugovor može dodijeliti samo „Infodomu“ pravdali su „suštinskim, dokazivim, tehničkim ili umjetničkim razlozima koji se odnose na zaštitu ekskluzivnih prava“.\n„Ekskluzivna prava ne mogu biti jer se ne radi o eksluzivnoj djelatnosti (proizvodnja softvera) kojom se bavi samo „Infodom“. Ako se radi o tehničkim razlozima, oni nisu dokazani. Navedeno je da je softver nabavljen krajem 2009. godine od pomenute kompanije, ali ugovor nije zaključen sa ponuđačem „Infodom“ već sa američkom organizacijom. Po standardima USAID ugovorom je moralo biti definisano da se sva intelektualna svojina prenosi na naručioca“, naveli su u firmi „Sirius“ žaleći se KRŽ.\n„Inspektorat je protivpravno iskoristio osnov za vođenje pregovaračkog postupka samo sa jednim ponuđačem, jer „Infodom“ nije vlasnik izvornog koda i nema isključivo pravo na nadogradnju sistema“, istakli su u „Siriusu“.\nOve optužbe iz Inspektorata su ocijenili neosnovanim ističući da je „Infodom“ nosilac autorskog prava na aplikaciji e-inspector, ali i priznali da je osnovni izvorni kod 2009. godine prenesen na njih.\n„Međutim, nakon aktivnosti na unapređenju funkcionalnosti sistema u 2015. godini, izvršena je ugradnja e-inspector platforme, čiji je nosilac autorskih prava „Infodom“, a što je bio odlučujući faktor za izbor pregovaračkog postupka bez objave obavještenja o nabavci“, istakli su u Inspektoratu.\nNjihovo opravdanje nije bilo dovoljno Kancelariji za razmatranje žalbi koja je istakla da se ničim ne dokazuje ekskluzivitet prava „Infodoma“ te da Inspektorat nije mogao raspisati pregovarački postupak. U cjelosti je poništen postupak javne nabavke usluga nadogradnje IMS-a.\nSmjene i imenovanja u pozadini borbe za IT posao\nIstovremeno sa borbom za posao izrade Inspekcijskog informacionog sistema trajala je i borba za rukovodeću poziciju u Inspektoratu RS.\nDanijela Batar imenovana je na funkciju vršioca dužnosti direktora Inspektorata u maju 2018. godine, nakon što je Vlada smijenila dotadašnjeg direktora Predraga Tomića.\nTomić je na sudu dokazao da je protivzakonito smjenjen, te je zbog sudske odluke u istom danu u maju 2019. Tomić vraćen na posao, a Batareva smjenjena, da bi zatim Tomić bio ponovo smjenjen, a Batareva ponovo imenovana o čemu je CAPITAL pisao u tekstu „Vlada RS izigrala sud – Direktora Inspektorata vratila na posao pa na istoj sjednici smijenila“.\nBatareva je poništila konkurs koji je u oktobru 2018. godine bio raspisan za izbor direktora Inspektorata jer nije ispunjavala uslove za direktorsku poziciju. Zatim je izmjenila Pravilnik o sistematizaciji, koji je Vlada RS prihvatila, a u kojem je među neophodne uslove za tu poziciju dodala svoje zanimanje.\nNakon toga je krajem 2018. raspisan novi konkurs koji je, nakon što je otkriveno da su uslovi namješteni Batarevoj, poništen. Konkurs je po treći put raspisan u julu 2019. godine, sa istim uslovima, ali je fotelja opet izmakla Batarevoj jer je „istekao rok da se konkurs sprovede“. Svo vrijeme rukovođenja ona je bila u statusu v.d. direktora.\nIstina je da SNSD na čelu Inspektorata nije želio Batarevu, ali ta pozicija u raspodjeli mjesta pripala je Socijalističkoj partiji (SP). SNSD i ostali krugovi su tražili da se ona zamijeni, ali za nju se lično založio predsjednik SP-a Petar Đokić koji nije želio promijeniti mišljenje ignorišući oštra upozorenja i kritike na njen rad koji su stizali i iz redova socijalista. Zatim je na red došla nabavka vrijednog informacionog sistema.\nIz SNSD-a su poručili da je Batareva nepodobna za poziciju direktora Inspektorata, dok je predsjednik SP-a Petar Đokić stao u njenu zaštitu i rekao da ona ima podršku stranke i da dobro radi na poziciji direktora Inspektorata.\nIstovremeno sa raspisivanjem tendera za IMS u julu je raspisan i treći konkurs za direktora Inspektorata. Konkursna procedura odužila se sve do oktobra, a nakon što je Batareva donijela odluku o dodjeli IT posla zagrebačkoj firmi, te ulaganja žalbe od strane firme „Sirius 2010“, u Agenciji za državnu upravu RS je donesena odluka o poništenju konkursa čime je Batarevoj sasječena grana na kojoj sjedi.\nNekoliko dana kasnije ona je smijenjena, a na njeno mjesto imenovan Dragutin Škrebić koji je odmah po dobijanju rješenja KŽR poništio nabavku IMS-a.\nFirma „Sirius“ partner „Prointera“ i bliska SNSD-u\nFirma „Sirius 2010“ u poslu sa institucijama Srpske pojavljuje se 2012. godine kada počinje i priča o SAP integrisanom informacionom sistemu u Poreskoj upravi RS. Tada je potpisan ugovor sa grupom ponuđača koju su činili „Program“ iz Beograda i „Sirius 2010“ iz Banjaluke za nabavku neophodnih licenci vrijednih oko 5,7 miliona KM. Pet godina kasnije, 2017. godine ugovara se nastavak implementacije integrisanog sistema sa konzorcijumom firmi kojeg čine „Sirius 2010“ i ovaj put beogradski i banjalučki „Prointer ITSS“. Vrijednost ugovora je 7,1 milion KM.\n„Sirius“ se zatim pojavljuje i 2018. godine u igri za sistem u „Šumama Republike Srpske“. Dobijaju da rade idejno rješenje za integralni informacioni sistem u tom preduzeću što je izazvalo negodovanje pojedinih IT kompanija jer su smatrale da je idejno rješenje samo uvertira određenim firmama za dobijanje mnogo unosnijeg posla – nabavke novog informacionog sistema.\nPošto kao kreatori idejnog rješenja nisu mogli u trku za izradu informacionog sistema „Šuma“, jedini ponuđač tog sistema, čija je vrijednost sa 5,5 miliona povećana na čak 17 miliona KM, bio je „Prointer“, raniji partner „Siriusa“.\nKao što je poznato, tada u javnost istupa direktor „Planetsofta“ Vedran Jarić koji tvrdi da su uslovi u tenderu namješteni „Prointeru“, a cijena sistema naduvana.\n„Sirius“ je, prema podacima APIF-a, u 2018. godini zapošljavao dva radnika, a imao prihod od skoro 2,3 miliona KM. Kao vlasnik se navodi Nemanja Reljin, a kao direktor Duško Opajić.\n„Sirius 2010“ je, prema podacima sa Portala javnih nabavki, do sada sa javnim institucijama zaključio 35 ugovora vrijednosti 7,5 miliona maraka, od čega je pregovaračkim putem zaključeno 2,9 miliona.\nDa su informacioni sistemi postali sredstvo za obračun i izvlačenje novca iz Budžeta Srpske, te da se ti poslovi namještaju podobnim tvrdili su i iz kompanije „Lanaco“ koja je, nakon što je dugo bila miljenik institucija u dodjeljivanju poslova, počela da gubi dio kolača.\nNakon tvrdnji da se poslovi sa IT sistemima namještaju, „Lanaco“ se vraća u igru, kao partner „Prointera“, o čemu smo pisali u tekstu „Zbog mira u kući, „Prointeru“ i „Lanacu“ posao od 24 miliona KM“.\nI novi Inspekcijski informacioni sistem sigurno će biti predmet nove borbe IT miljenika vlasti.\nInspektorat: Idemo u nabavku, za IMS namijenjeno 1,5 miliona KM\nU Inspektoratu su za CAPITAL rekli da je neizvjesno kada će biti novi postupak nabavke IMS-a, s obzirom na aktuelnu pandemiju virusa korona, ali da će taj postupak biti otvoren.\n„Vlada Republike Srpske dodijelila je Inspektoratu Republike Srpske sredstva za nadogradnju Inspekcijskog informacionog sistema (IMS), što obuhvata hardver i softver. Za nabavku je namijenjeno 1.594.000 KM bez PDV-a, putem otvorenog postupka“, navela je načelnik Odjeljenja za odnose s javnošću Inspektorata RS Dušanka Makivić.\nS obzirom na trenutnu situaciju, koja je od Inspektorata zahtijevala potpunu reorganizaciju raspoloživih kapaciteta za potrebe provođenja mjera u cilju ranog otkrivanja pojave korona virusa i preduzimanja mjera na suzbijanju širenja bolesti, istakla je Makivićeva, još uvijek se ne može precizirati kada će se pristupiti nabavci IMS-a.\n„Postojeći informacioni sistem je u Inspektoratu Republike Srpske u upotrebi od 2010. godine. Imajući u vidu brzinu kojom informacione tehnologije zastarijevaju, kao i vijek trajanja tehničke robe, koji je odavno istekao, postojeći sistem je dao svoj tehnološki maksimum“, istakla je Makivićeva.\nTakođe, novim Zakonom o inspekcijama Republike Srpske propisano je da inspektori predviđeni u vršenju poslova inspekcijskog nadzora koriste jedinstveni inspekcijski informacioni sistem, što podrazumijeva i inspektore na nivou jedinica lokalne samouprave.\nZakonom je definisano da su gradovi i opštine dužni do početka iduće godine obezbijediti pretpostavke za rad u jedinstvenom inspekcijskom informacionom sistemu.\n„Jasno je da bez adekvatne nadogradnje postojeći sistem ne bi podnio ovakvo značajno povećanje broja korisnika i količine dokumenata koji će nastajati u radu“, tvrde u Inspektoratu.\nTagovi: danijela batarinspektorat rssirius\nZbog neizdavanja računa izrečeno 107.000 KM kazni\n16.07.2021 | 12:25\n24.06.2021 | 15:51


У Ромском едукативном центру обележен Светски дан РомаThe Roma Education Centre marked International Roma Day\nU Romskom edukativnom centru obeležen Svetski dan RomaThe Roma Education Centre marked International Roma Day\nIntegracija Roma opšte opredeljenje\nSvečanost povodom Svetskog dana Roma održana u prostorijama Romskog edukativnog centra u Požarevcu. Pored predstavnika Romske organizacije, ovoj proslavi su prisustvovali predstavnici ogranaka ove organizacije iz svih opština u Braničevskom okrugu, gosti iz Nacionalnog saveta Roma Srbije, zvaničnici opštine Veliko Gradište, predstavnici Srpske pravoslavne crkve, vojske, policije, medicinskih ustanova, javnih preduzeća kao i funkcioneri lokalne samouprave grada Požarevca.\nGoste je pozdravio član Saveta nacionalnih manjina pri Vladi Republike Srbije, predsednik Udruženja Roma Braničevskog okruga i domaćin u Edukativnom centru, Miroslav Veljković, zahvalivši svima koji su došli da proslave 8. april, Svetski dan Roma.\nPredsednik Skupaštine grada Požarevca, Bane Spasović istakao je da Svetski dan Roma predstavlja jedan od najznačajnijih praznika koji se slavi u Požarevcu, kao i širom sveta. –Danas imamo priliku da ukažemo na težak položaj u kome većina pripadnika romske nacionalne populacije još živi, ali i da se još jednom uverimo u dostignuća koje je Romski Edukativni centar postigao za kratko vreme. Romska populacija spada u socijalno najugroženiej stanovništvo u Srbiji i Požarevcu. Postoji velika težnja da se pruži značajna podrška u poboljšavanju položaja Roma, sa ciljem da od Požarevca napravimo bolje mesto za život i za sve njegove građane. Glavni razlog za osnivanje Romskog edukativnog centra jeste da se konkretno radi na poboljšavanju života Roma i da se pomogne njihova brža i lakša integracija u društvo. Centar je nastao zahvaljujući donacijama iz Japana, koji je time još jednom pokazao, da je veliki prijatelj Roma iz Srbije, romskih organizacija i grada Požarevca. Za Požarevac i Braničevski okrug veoma je značajno i to što je ovaj Centar dobio status regionalne kancelarije za istočnu Srbiju, rekao je Spasović.\nPredsednik Izvršnog odbora Nacionalnog saveta Roma Srbije, Nenad Vasić je rekao da će učiniti sve da saradnja romske zajednice sa lokalnom samoupravom u Požarevcu bude primer za druge regione Srbije. Narodni poslanik Srđan Šain je podsetio da je 8.april i dan kada se moramo setiti stradanja pripadnika romske nacionalne zajednice u svetu i dodao da su Romi mnogo siromašniji i u manjem procentu zaposleni. Narodni poslanik Veroljub Arsić istakao je, između ostalog, da Srbija proživljava veliku ekonomsku krizu te da je nju najpre osetila romska populacija.Integracija Roma opšte opredeljenje\nPredsednik Izvršnog odbora Nacionalnog saveta Roma Srbije, Nenad Vasić je rekao da će učiniti sve da saradnja romske zajednice sa lokalnom samoupravom u Požarevcu bude primer za druge regione Srbije. Narodni poslanik Srđan Šain je podsetio da je 8.april i dan kada se moramo setiti stradanja pripadnika romske nacionalne zajednice u svetu i dodao da su Romi mnogo siromašniji i u manjem procentu zaposleni. Narodni poslanik Veroljub Arsić istakao je, između ostalog, da Srbija proživljava veliku ekonomsku krizu te da je nju najpre osetila romska populacija.


Čuvena Kobejnova gitara sa MTV Unplugged koncerta Nirvane na aukciji - BIGportal.ba\n12 Maja, 2020 12 Maja, 2020 0127\nAkustična gitara Kurta Kobejna, koju je svirao na koncertu iz serije “MTV Unplugged”, samo pet meseci pre smrti, biće ponuđena u junu na aukciji po početnoj ceni od milion dolara.\nAukcijska kuća Julien’s Auctions je saopštila da gitara Martin D-18E koju je Kobejn svirao na tom snimanju uživo ide na prodaju.\n“Gitara ima mesto u istoriji kao instrument koji je svirao jedan od najuticajnijih rok muzičara na jednom od najboljih i najnezaboravnijih nastupa uživo”, rekao je direktor aukcijske kuće Daren Džulijen.\nAlbum “MTV Unplugged in New York”, na kome je najpopularnija interpretacija bila Nirvanina obrada Bouvijeve “The Man Who Sold the World”, objavljen je nakon Kobejnove smrti. Dospeo je na prvo mesto američke top liste i osvojio je nagradu Gremi.\nSvetski rekord za gitaru na aukciji postavljen je u julu prošle godine kad je crni Fender Stratocaster Dejvida Gilmora iz Pink Flojda prodat za 3,9 miliona dolara.


Beta 25. septembra 2020. 11:40\n“Više je nego očito da je SPC bila ne samo neprimereno uključena u izbore, nego je bila i najaktivniji politički akter. SPC je u kontinuitetu instrument velikosrpskog nacionalizma i ruskih imperijalnih interesa na Balkanu. Ovaj put je to samo radila otvoreno“, rekao je Djukanović u intervjuu koji objavljuje zagrebački Jutarnji list.\n„Medjutim, njegovi pretpostavljeni se s tim očito nisu složili pa su pokazali koga se pita. Oni su odlučili ko će biti nosilac te politike, što je priznao i sam kandidat za premijera Zdravko Krivokapić“, dodao je Djukanović.\nPrema Djukanovićevim rečima, to je realnost s kojom se mora suočiti, kako bi se „sačuvala Crna Gorakao gradjanska i sekularna država s demokratijom i evropskim vrednostima”.\n„Poruku o borbi i u šumi, ako bude trebalo, poslao sam onima koji su isuviše jednostavno počeli tumačiti rezultate izbora. Ne samo u domaćoj, nego i medjunarodnoj javnosti proširila se teza da je rezultatima izbora ugrožena i crnogorska država“, kazao je Djuaknović.\n„Ali ako bilo ko iz Crne Gore ili iz regije smatra da pod promenom vlasti može ugroziti našu državu, mora znati da ćemo je braniti onako kako smo je branili vekovima. Dakle, to nije bila neka zla slutnja, a ni današnja realnost“, poručio je DJukanović.\n„Nisam još pročitao nijedan demanti s neke relevantne beogradske adrese. U toku je proces ulaska Kosova u Ujedinjene nacije pa su oni koji neguju velikosrpske aspiracije mogli poverovati u neku kompenzaciju na račun Crne Gore i Republike Srpske. Sve su to snovi i iluzije“, rekao je Djukanović.\n„Nedavno, pre izbora razgovarao sam s predsednikom Srbije i ukazao mu na to, ali odgovor je bio zaogrnut plaštom zabrinutosti za ugrožena prava srpske manjine u susednim državama. Imao sam utisak da je Vučić nešto poduzeo prema medijima pa je agresija utihnula za jednu oktavu. Ali, pušten je duh iz boce koji se sada ne može kontrolisati”, rekao je Djukanović.


Srednja škola - novi početak za decu i roditelje\nSrednja škola – novi početak za decu i roditelje\nSvaka promena sredine je teška, upravo zato ćemo kroz tekst Srednja škola – novi početak za decu i roditelje pokušati da vam olakšamo prelazak iz osnovne u srednju školu. I buduće srednjoškolce i njihove roditelje pred septembar muče ista pitanja „razlikuje li se srednja škola puno od osnovne“, „da li ćemo se uklopiti“, „šta ako...“, itd. Pre svega, treba da znate da su osećaji nelagode, straha i brige vezani za novi početak potpuno normalni. Nepoznate situacije prirodno nam izazivaju uznemirenost, stoga da bismo se u novoj sredini osećali prijatno najpre je moramo upoznati. Proces upoznavanja novih uslova praćen je našom promenom, odnosno prirodno se prilagođavamo novonastalim okolnostima. Strah je uslovljen činjenicom da ne znamo šta nas očekuje i da li ćemo moći da odgovorimo na to, upravo zbog toga daćemo vam nekoliko saveta kako biste se unapred pripremili za prelazak iz osnovne u srednju školu.\nOslobodite se predrasuda o srednjoj školi\nSrednja škola – novi početak za decu i roditelje je tekst kojim ćemo pokušati da vas oslobodimo nekih predrasuda vezanih za polazak u srednju školu.\nMnogi veruju da srednja škola nužno mora biti „teža“ od osnovne, ali to ne mora biti tačno. Srednja škola, naročito ukoliko je reč o gimnaziji predstavlja nastavak osnovne, te se gradivo prirodno nadovezuje na ono što je već naučeno. Dodavanje novih predmeta, svakako je nešto na šta su deca već navikla jer su i u osnovnoj školi dobijali nove predmete, nastavnike i aktivnosti, i svi su uspešno završili, zar ne? Kada je reč o stručnoj školi, sama činjenica da dete konačno uči ono što ga zanima, značajno će uticati na stepen unutrašnje motivacije, a samim tim i na uspeh u učenju.\nVeoma je važno da nemamo predrasude ni u odnosu sa ljudima. Ko kaže da ekipa neće biti dobra kao u osnovnoj? U srednjoj školi se rađaju najlepša i najiskrenija prijateljstva koja traju ceo život. Možda je baš taj koji se na prvi pogled ne čini zanimljiv, tvoj budući najbolji drug. Naravno, ovo važi i za roditelje, te ako vam novi drugar sa kojim vaše dete provodi vreme ne ostavlja dobar prvi utisak, pre nego što se zabrinete, dajte mu priliku da se predstavi u pravom svetlu.\nVeć smo naveli da je strah od nepoznatog glavni uzrok uznemirenosti dece i roditelja na početku srednje škole. Prikupljanje informacija o sistemu rada, novim nastavnim predmetima, nastavnicima, može doprineti bržoj adaptaciji na novu sredinu. Veoma je važno da pažljivo slušate na početku kako biste nabavili sve što je neophodno za svaki predmet. U ovom periodu je posebno korisno zapisivanje, jer često zbog uzbuđenja možete zaboraviti važne informacije.\nZa prvake naročito značajni mogu biti razgovori sa starijim srednjoškolcima, koji su nekoliko meseci ranije bili u sličnoj situaciji. Iskustva starije dece mogu učenike pripremiti za određene nastavne predmete (ukoliko nešto treba da obnove), mogu se upoznati sa načinom rada pojedinih nastavnika ili se posavetovati oko izbornih predmeta. Naravno, imajte na umu da su ova iskustva individualna, te da ne moraju nužno biti tačan izvor informacija.\nPeriod prilagođavanja će biti značajno olakšan ukoliko ste ranije posetili određenu školu. Obilazak škole i upoznavanje sa prostorom za rad korisno je i za decu i za njihove roditelje. Cilj ovakve posete je da se roditelj upozna sa uslovima u kojima će dete provoditi vreme. Pored opremljenosti školske zgrade, roditelj na ovaj način dobija informaciju o bezbednostiti deteta u školi, što je posebno važno.\nPored osećaja sigurnosti, veoma je važno da se dete oseća prijatno u školi. Upoznavanje učionica, biranje školske klupe, korišćenje školske opreme, odnosno boravak u školskom prostoru, značajno doprinosi osećaju pripadnosti zajednici koji je ključan faktor „uklapanja“ u novo okruženje.\nVodite računa o prvom utisku\nSvi znamo da je prvi utisak veoma važan, iako se često ispostavi da nije bio ispravan. Na početku srednje škole posebno je značajno ostaviti dobar prvi utisak na nastavnike i vršnjake. Ovo naravno ne znači da treba da se pravite da ste nešto što niste, već da pokazana odgovornost, kultura i odnos prema drugima na početku, značajno utiču na vaš proces uklapanja u novu sredinu. Ukoliko kasnite na časove, zaboravljate domaće zadatke, ili nerado pričate sa vršnjacima, svakako će se to odraziti na sliku koju drugi imaju o vama, čak i ako niste zaista takvi.\nPrvi utisak je važan i za roditelje. Odgovaranje na pozive, dolazak na roditeljske sastanke i učešće u diskusijama vezanim za rad škole, šalju važnu informaciju o zainteresovanosti roditelja za saradnju sa obrazovnom ustanovom.\nVeć znate da svaki razred obično ima svoju grupu na društvenim mrežama. Veoma je važno da se na početku godine pridružite aktuelnim školskim grupama. Pored toga što vam omogućavaju da o svemu budete blagovremeno obavešteni, da se podsetite ukoliko ste zaboravili nešto što je rečeno, ove grupe vam pomažu da bolje upoznate jedni druge.\nGrupe roditelja sa razrednim starešinom služe za deljenje informacije od značaja za sve, kao i za rešavanje aktuelnih pitanja u razredu. Praktičan značaj grupa ogleda se i u međusobnom upoznavanju i zbližavanju njenih članova. Saradnja porodice i škole, kao važan faktor napretka deteta, značajno je olakšana zahvaljujući korišćenju grupa.\nUključivanje u život škole, podrazumeva i učešće u raznovrsnim školskim aktivnostima. Učenici se mogu pridružiti radu đačkog parlamenta, gde će kroz rad sa starijim đacima rešavati aktuelna školska pitanja, učestvovati u izboru aktivnosti, organizovati događaje itd. Takođe, vannastavne aktivnosti su od velikog značaja za razvoj osećaja pripadnosti novom okruženju. Pored poseta zanimljivim mestima, na ovaj način širi se krug poznanstava van granica jednog odeljenja.\nRoditelji se mogu pridružiti Savetu roditelja, koje predstavlja važno telo školskog sistema. Savet roditelja odlučuje o značajnim pitanjima od interesa za školu kao celinu.\nPolazak u srednju školu jednako je stresan i deci i roditeljima. Važno je da znate da niste jedini i da je sve što vas brine normalno. Zato je bitno da o svemu što vas muči razgovarate međusobno, ali i sa prijateljima, zaposlenima u školi, stručnim saradnicima.\nU ovom periodu, razgovor dece i roditelja je od velikog značaja za adaptaciju na novu sredinu. Međutim, veliki broj pitanja ponekad može stvoriti pritisak, stoga cilj razgovora je da budete podrška jedni drugima umesto da se dodatno opteretite i udaljite.\nPolazak u srednju školu predstavlja novo poglavlje u životu dece i njihovih roditelja. Pored novog prostora, okruženja, drugara, nastavnika i nastavnih predmeta, srednja škola je važan korak ka odraslom dobu. Zato je veoma važno da se dobro informišete o školi koju birate jer je to mesto koje će u velikoj meri uticati ne samo na profesionalni, već i na lični razvoj deteta.\nPrivatna gimnazija Tvrđava pored moderno opremljenog prostora koji u potpunosti odgovara potrebama dece 21. veka, svojim polaznicima obezbeđuje rad u prijatnom i bezbednom okruženju. Pored toga što imaju priliku da uče od vrhunskih stručnjaka, učenici Gimnazije dobijaju svu neophodnu opremu, udžbenike i materijale za svaki nastavni predmet. Upis je u toku!


Stojković: "Bićemo odlična ekipa" - Sportske.net\nStojković: "Bićemo odlična ekipa"\nNe sumnja desni bek Crvene zvezde da će se novajlije odlično uklopiti i da će sa reprezentativcima Srbije u timu crveno-beli biti odlična ekipa.\nZna se ko u Zvezdi šutira penale, znate li zašto je danas napravljen izuzetak?Jevtović stigao, Srnić pakuje kofereZvezda sa "pola gasa" do pobede nad RidomZvezda ekspres - Benu dovoljno 40 sekundi, Meleg "sa kreča" do prvenca!Zvezdina prva provera - Samo jedan novajlija od prvog minuta (SASTAV)\nNakon prve kontrolne utakmice koju je ekipa Crvene zvezde u ponedeljak odigrala u Austriji, desni bek Filip Stojković ističe da je najvažnije to što se niko nije povredio, ali ne umanjuje značaj pobede.\n"Odradili smo odličnu prijateljsku utakmicu, svi igrači su dali maksimum i zato smo i pobedili. Najbitnije je da uđemo u pobednički ritam, iako je prijateljski susret zaista nam je bitno što smo zabeležili trijumf. Podjednako je važno naravno i što se niko nije povredio", rekao je Stojković za klupski sajt.\nZvezda je u prvoj proveri u Vindišgarstenu savladala Rid rezultatom 2:0. Golove su postigli El Fardu Ben i Dejan Meleg.\n"Sigurno ćemo, kada prođe vreme, izgledati još bolje, ali za prvu prijateljsku utakmicu u Austriji mogu da kažem da smo izgledali dobro na terenu kao ekipa", dodao je desni bek crveno-belih.\nŠampion Srbije pojačao se na nekoliko pozicija u timu ali Milojević danas nije mogao da računa na Milana Jevtovića i Dušana Jovančića.\n"Korektno smo funkcionisali svi na terenu, priključila su nam se trojica igrača koji izlaze iz lakših povreda. Kada svi budemo maksimalno spremni, i kada se vrate Radonjić i Rodić koji su sa reprezentacijom na Svetskom prvenstu, verujem da ćemo biti odlična ekipa", konstatuje Stojković.\nZanimljivo je i to da je na današnjoj utakmici ekipa Crvene zvezde imala odličnu podršku sa tribina, što posebno raduje igrače.\n"Mnogo mi je drago što su došli Zvezdaši iz ovih krajeva da nas podrže, naravno da nam to znači. Iuzetno sam ponosan na naš klub, na to što ga ljudi ovoliko prate i vole. Ljudi koji navijaju za Crvenu zvezdu koriste svaki momenat i priliku da nas podrže. Bilo je mnogo aplauza sa tribina prošle sezone, a nadam se da će ih biti i ove", zaključio je Žule.\nCrveno-beli sledeću kontrolnu utakmicu igraju 28. juna protiv Apolona sa Kipra i to će biti dobra prilika da se Zvezda odmeri sa ekipom koja dolazi iz iste lige kao i potencijalni rival u drugom kolu kvalifikacija za Ligu šampiona.


Održan likovni simpozijum "Tara 2021" - DRINA.INFO - Informativni portal zapadne Srbije i Podrinja\nOd Drina info portal\t Na okt 19, 2021\nU Centru za posetioce Nacionalnog parka Tara na Mitrovcu u periodu od 2. do 10. oktobra 2021. godine održan je, treći po redu, likovni simpozijum „Tara“. Na ovogodišnjoj koloniji učestvovalo je 12 slikara iz Srbije, Republike Srpske i Slovenije koji su naslikali 24 slike.\nRadovi nastali tokom ove kolonije postaće deo kolekcije Nacionalnog parka Tara i biće izlagani u galerijama širom Srbije u sklopu promotivnih aktivnosti parka.\n„Naš cilj je promocija našeg zaštićenog područja i uvek se trudimo da nađemo nove načine za to. Smatramo da je ova likovna kolonija adekvatan način za promociju parka i želja nam je preraste u tradicionalnu međunarodnu umetničku manifestaciju.“, ističe Dragić Karaklić, direktor JP „Nacionalni park Tara“.\nUmetnici su zadovoljni prilikom da borave i rade na Tari, kao i da razmene iskustva sa kolegama .\nNa ovogodišnjem likovnom simpozijumu „Tara“ učestvovali su:\nPredrag Peđa Milovanović\nLikovni simpozijum je inicirao i podržao Nacionalni park Tara uz organizacionu pomoć selektora Miroslava Živkovića.\nLikovni simpozijum "Tara"Nacionalni park Taraslikarislikarska kolonija


Čelar: Idemo u Novi Sad da se nadigravamo\n18. avgust, 2018.\nSuperligaš iz Bačke Palanke, ekipa OFK Bačka, u okviru 5.kola Super lige Srbije gostuje u Novom Sadu gde će odmeriti snage sa ekipom Vojvodine. Gosti će pokušati da nastave niz pozitivnih rezultata protiv rivala koji se nalazi u evidentnoj rezultatskoj krizi.\nU taboru OFK Bačka vlada dobra atmosfera nakon tri meča bez poraza u duelima sa renomiranim protivnicima koji su imali ulogu favorita. Na talasu toga žele da nastave niz i u Novom Sadu, o čemu je u izjavi za medije govorio šef stručnog štaba Dejan Čelar koji je istakao da je ekipa potpuno rasterećena:\n’’Znamo da nas očekuje teška utakmica. Idemo tamo prilično rasterećeni, posle tri pozitivna rezultata, gde većina fudbalske javnosti nije ni očekivala da Bačka uzima bodove protiv ekipa koje su prošle godine igrale u plej-ofu. Međutim, mi rasterećeno i okrenuti sebi, uz veliku podršku mocima, idemo u Novi Sad da se nadigravamo i da ostavimo dobar utisak.’’


Dr Ekaterina Trendafilova postavljena za predsednika Specijalizovanih veća Kosova | Specijalizovana veća i Specijalizovano tužilaštvo Kosova\nDr Ekaterina Trendafilova postavljena za predsednika Specijalizovanih veća Kosova\n14 dec 2016 Saopštenje za štampu\nDr Ekaterina Trendafilova postavljena je za prvog predsednika Specijalizovanih veća 14. decembra 2016. Nakon što je nezavisna Komisija za izbor predala svoju preporuku, Organ za imenovanje - gospođa Aleksandra Papadopulou, šef Misije EULEX -a na Kosovu, zvanično je imenovala predsednika.\nPredsednica Trendafilova (1953.) istaknuti je sudija, pravnik i naučni radnik iz Bugarske sa obimnim iskustvom iz oblasti međunarodnog krivičnog prava, krivičnog prava, krivičnog procesnog prava i ljudskih prava. Obavljala je funkciju sudije u Međunarodnom krivičnom sudu (MKS) od 2006. do 2015. Do stupanja na dužnost u MKS-u, bila je profesor krivičnog prava i pravosuđa na Sofijskom univerzitetu, zamenik okružnog tužioca u Okružnom sudu Sofije, kao i ekspert za pitanja krivičnog prava i standarda ljudskih prava pri Parlamentu, Vrhovnom sudu i raznim ministarstvima u Bugarskoj.\nNakon svog imenovanja, predsednica Trendafilova je izjavila: “Istinski sam počastvovana time što sam postavljena za prvog predsednika Specijalizovanih veća Kosova. U ovom odsudnom trenutku na samom početku postojanja Specijalizovanih veća, imam tu privilegiju da mi je poveren zadatak rukovođenja ustanovom. Svesna sam ogromne odgovornosti da se pred Specijalizovanim većima osigura primena najboljih iskustava iz sudske prakse, te da se putem pravičnog i nepristrasnog postupka obezbedi pravda kako onima koji su pozvani na odgovornost, tako i žrtvama navodno počinjenih zločina. Nameravam da ovu ulogu ostvarim radeći nezavisno, odlučno i energično, i angažujući sve svoje sposobnosti. Apsolutno je ključno da ostvarimo svoj zadatak na efikasan, profesionalan, te bezbedan način.”\nPredsednik Specijalizovanih veća odgovoran je za sudsku upravu Specijalizovanih veća i vrši druge dužnosti koje mu Zakon stavlja u nadležnost. Predsednik je ujedno i predsedavajući sudija panela Vrhovnog suda Specijalizovanih veća.\nPredsednica Trendafilova ima mandat u trajanju od četiri godine i stupa na dužnost u januaru 2017.


18. april 2018. Članovi odbora Narodne skupštine razgovarali sa članovima Pododbora za buduće bezbednosne i odbrambene kapacitete PS NATO\nČlanovi odbora Narodne skupštine razgovarali sa članovima Pododbora za buduće bezbednosne i odbrambene kapacitete PS NATO\nČlanovi stalne delegacije Narodne skupštine u PS NATO, članovi odbora za spoljne poslove, za odbranu i unutrašnje poslove i za evropske integracije, razgovarali su u Narodnoj skupštini sa delegacijom Pododbora za buduće bezbednosne i odbrambene kapacitete Parlamentarne skupštine NATO (PS NATO), koja boravi u zvaničnoj poseti Republici Srbiji.\nPredsednik Pododbora za buduće bezbednosne i odbrambene kapacitete PS NATO Žoao Rebelo istakao je odličnu saradnju sa delegacijom Narodne skupštine u PS NATO, i naglasio da je srpska delegacija veoma aktivna u radu ove međunarodne parlamentarne organizacije.\nŠef delegacije Narodne skupštine u PS NATO Dragan Šormaz, izražavajući zadovoljstvo posetom delegacije PS NATO, naveo je ključnu ulogu Srbije u regionu Zapadnog Balkana. Šormaz je ocenio da je saradnja Narodne skupštine sa PS NATO na najvišem nivou.\nPredsednik Odbora za spoljne poslove prof. dr Žarko Obradović predstavio je rad i nadležnosti ovog odbora Narodne skupštine, posebno se osvrćući na važnost parlamentarne dimenzije spoljne politike. Spoljnopolitički prioritet naše države je članstvo u EU i Narodna skupština daje pun doprinos na putu članstva, naglasio je Obradović. On je ukazao sagovornicima i da je najveći izazov evropskih integracija Srbije pitanje Kosova i Metohije i dodao da Beograd pokazuje dobru volju da se problemi odnosa sa Prištinom reše dijalogom, potpisavši pre pet godina Briselski sporazum, dok albanska strana ne radi na primeni sporazuma i da još uvek nije formirana Zajednica srpskih opština.\nZamenik predsednika Odbora za odbranu i unutrašnje poslove Marko Đurišić, predstavljajući rad ovog odbora, naglasio je da se, pored zakonodavne aktivnosti, akcenat stavlja i na jačanje nadzorne uloge i kontrolu rada izvršne vlasti. Đurišić je istakao i da Narodna skupština daje svoj doprinos globalnom miru, usvajanjem odluka o učešću Vojske Srbije i drugih snaga odbrane u multinacionalnim operacijama Ujedinjenih nacija i Evropske unije.\nPredsednik Odbora za evropske integracije Nenad Čanak je istakao da je pitanje članstva Srbije u EU prioritetno i da u Narodnoj skupštini postoji saglasnost narodnih poslanika da je interes građana Srbije priključivanje Evropskoj uniji. Čanak je istakao da je od 35 pregovaračkih poglavlja 12 otvoreno, da je pet spremno za otvaranje i da ovaj Odbor i Narodna skupština ulažu napore da proces pridruživanja ide što brže i efikasnije.\nTokom sastanka, narodni poslanici su sa članovima delegacije PS NATO razgovarali o saradnji u borbi protiv globalnih izazova bezbednosti kao što su migracije, terorizam, organizovani kriminal, trgovina ljudima i o sajber bezbednosti. Bilo je reči i o razvoju vojnih snaga Srbije u okviru Partnerstva za mir, vojnoj neutralnosti Srbije, i ekonomskim odnosima sa zemljama EU, Kinom i Rusijom.


Najnovije vesti za 16.12.07\nРубрика: Актуелно, Друштво Аутор: новинарство пута прочитано Датум: 16.12.2007 Одштампај\n20:06, POPOVIĆ: PROTIV „ZAMENE” KOSOVA ZA EU\nMOSKVA – Srbija se nikada ne može saglasiti sa planom da joj se nudi prijem u Evropsku uniju u zamenu za nezavisnost Kosova i Metohije, izjavio je večeras šef Ekonomskog tima za Kosovo i Metohiju Nenad Popović.\n„Uvek i svugde ćemo ponavljati da je Kosovo i Metohija neodvojivi deo Republike Srbije”, rekao je on u intervjuu za emisiju „Nedeljne vesti” na državnom kanalu „Rusija”.\nPopović je izrazio zahvalnost Rusiji i njenom predsedniku Vladimiru Putinu za principijelnu podršku poštovanju međunarodnog prava.\n„Rusija time štiti ne samo Srbiju, već sve držzave koje imaju slične probleme, i tu je Rusija zaista pokazala ulogu velike sile”, istakao je šef Ekonomskog tima za Kosmet u Vladi Srbije.\nU prilogu te televizije posvećenom Kosovu, Popović je naveo i da „Kosovo ne može biti trofej NATO-a”, dodajući da je planom za status specijalnog izaslanika generalnog sekretara UN Martija Ahtisarija posebnom odredbom u aneksu predviđeno da civilne vlasti nemaju potpunu vlast, već da je NATO krajnji organ vlasti, „što bi bilo prvi put u savremenoj istoriji da postoji NATO država”.\nNovinar te televizije navodi da je „u suverenitetu kosovske teritorije naročita privlačnost”, jer se na Kosovu „pravi prva na svetu NATO država sa apsolutnom vlašću vojske, koja nije pod kontrolom ni lokalnog parlamenta, ni vlade, ni predsednika”.\n„Ako se pogleda na kartu Balkana, vidi se koliko smeta Srbija NATO-u. Bugarska i Rumunija su već u Savezu, već od sledeće godine stupiće i Albanija, Hrvatska i Makedonija, a na redu je BiH”, istaknuto je u prilogu ruske televizije.\n„Bez obzira što Kosovo pripada Srbiji, NATO je izgradio tri baze, u Gnjilanu, Dragašu i glavnu, oko koje se očigledno lome koplja, Bondstil”, navodi ruski novinar, dodajući da je ta baza najveća baza SAD u svetu od vremena vjetnamskog rata.\nGLASAČKI LISTIĆI NA PREDSEDNIČKIM IZBORIMA BELE BOJE\nBEOGRAD – Glasački listić na predsedničkim izborima zakazanim za 20. januar biće bele boje, odlučila je danas Republička izborna komisija (RIK).\nKontrolni list za proveru ispravnosti glasačke kutije biće u boji tamne kajsije, odlučeno je na sednici RIK-a.\nČlanovi RIK-a doneli su i odluku o naknadama za sprovođenje izbora troškove i rad biračkih odbora i mesta u zemlji i inostranstvu.\nNaknada za troškove biračkih mesta u inostranstvu biće 70 evra, umesto 100 evra, koliko je za tu namenu bilo izdvojeno na prethodnim izborima.\nČlanovima svih radnih tela koje je obrazovao RIK i načelnicima upravnih okruga Kosova i Metohije biće isplaćene jednokratne naknade od po 15.000 dinara, a njihovim koordinatorima 20.000 dinara.\nNačelnici gradskih uprava za opšte poslove u Kragujevcu, Nišu i Novom Sadu koji koordiniraju i organizuju radna tela u tim gradovima, dobiće 25.000 dinara.\nPredsednici biračkih odbora u inostranstvu i njihovi zamenici dobiće 40 evra za rad na izborima, a članovi i njihovi zamenici 30 evra.\nZa rad u biračkim odborima u Srbiji predsednici i njihovi zamenici dobiće 2.500 dinara, a članovi i njihovi zamenici 2.000 dinara, odlučio je RIK.\nOdlukom RIK-a opštinskim upravama biće naloženo da najkasnije do 24. decembra u 24 časa dostave predloge biračkih mesta u opštinama i gradovima, koji bi trebalo da budu isti kao i na parlamentarnim izborima održanim 21. januara.\nRIK sutra neće zasedati, a vreme naredne sednice biće naknadno utvrđeno.\nDODIK: RS NEĆE DATI SAGLASNOST BIH DA PRIZNA KOSOVO\nZAGREB – Premijer Republike Srpske (RS) Milorad Dodik izjavio je danas da RS neće dati saglasnost BiH da prizna Kosovo u slučaju da jednostrano proglasi nezavisnost.\n„U slučaju da Kosovo jednostrano proglasi nezavisnost, predstavnici RS neće dati saglasnost BiH da donese odluku o priznavanju Kosova kao nezavisne države”, rekao je Dodik u emisiji na Hrvatskoj televiziji (HTV) „Nedeljom u dva”, a prenosi agencija Hina.\nDodik je ocenio da kosovska kriza treba da bude rešena dogovorom Beograda i Prištine, a ako to brzo želi da reši, onda bi trebalo napraviti „neku vrstu podele Kosova”.\nPrema njegovim rečima, RS nema potrebu za bilo kakvom destabilizacijom i sačuvaće mir i stabilnost bez obzira na to kakva bude odluka o statusu Kosova.\nNa pitanje o situaciji u BiH, Dodik je rekao da su BiH nametnuli stranci kroz Dejtonski mirovni sporazum i da on taj sporazum podržava u smislu uspostavljanja odnosa i institucija.\nKOŠTUNICA SUTRA PUTUJE U NjUJORK NA SEDNICU SAVETA BEZBEDNOSTI\nBEOGRAD – Predsednik Vlade Srbije Vojislav Koštunica putuje sutra u Njujork gde će u sredu prisustvovati sednici Saveta bezbednosti (SB) UN posvećenoj Kosovu, najavio je danas premijerov savetnik za medije. Srđan Đurić\nDan pre sednice, u utorak, Koštunica će razgovarati sa predstavnicima zemalja članica SB UN, gde će još jednom zatražiti podršku za nastavak pregovora kako bi se pronašlo kompromisno rešenje za Kosovo i Metohiju, saglasno Povelji UN, i izbegla jednostrana nezavisnost, koja bi mogla da ugrozi mir i bezbednost u regionu.\nĐurić je kazao da je svim članicama SB, Vlada Srbije dostavila sve dokumente o tome za šta se Srbija zalagala tokom pregovaračkog procesa i kojima se najbolje pokazuje da je moguće postići kompromis u skladu sa međunarodnim pravom i Rezolucijom 1244.\nJOČIĆ: MENjAJU SE SVE REGISTARSKE TABLICE\nBEOGRAD – Uskoro će biti promenjene sve registarske tablice motornih i priključnih vozila, a do tada će važiti postojeće, izjavio je danas agenciji Beta ministar unutrašnjih poslova Srbije Dragan Jočić povodom protesta koji su organizovani u Loznici.\nPravilnikom o utvrđivanju registarskih područja koji je ministar unutrašnjih polova doneo 7. decembra, a stupio je na snagu pre dva dana, utvrđena su 34 područja.\n„Područja su određena u skladu sa iskustvima saobraćajne policije i neće biti menjana”, kazao je Jočić.\nOdgovarajući na pitanje da li vlasnici vozila u opštinama koje ostaju bez oznake imati dodatne troškove, Jočić je ponovio da će sve tablice biti promenjene, ne precizirajući kada će to biti.\nLoznica će, prema Pravilniku, ubuduće nositi oznaku Šapca, kao i još sedam opština iz tog područja, zbog čega je stotinak prevoznika iz tog grada juče i danas organizovalo protest.\nZbog određivanja novih područja negodovale su i lokalne samouprave u Vršcu i Paraćinu.\nŠLjIVANČANIN STIGAO IZ AMSTERDAMA\nBEOGRAD – Advokat Novak Lukić, jedan od branilaca bivšeg oficira JNA Veselina Šljivančanina kome je Žalbeno veće Haškog tribunala privremeno odobrilo puštanje na slobodu, potvrdio je danas da je njegov branjenik sleteo danas popodne redovnom linijom Jata iz Amsterdama na beogradski aerodrom.\nŠljivančanin nije izašao na izlaz na kojem su se pojavili ostali putnici iz Amsterdama, a Lukić je objasnio da je to uobičajena procedura, da oni koje haški sud pusta na privremenu slobodu preuzima policija i da su pod posebnim režimom.\nLukić se posebno zahvalio Vladi Srbije na pruženim garancijama na osnovu kojih je Šljivančanin privremeno pušten iz pritvorne jedinice u Ševeningenu.\nOn je novinarima objasnio da sada sledi drugostepeni postupak po žalbama na prvostepenu presudu na osnovu koje je Šljivančanin osuđen na pet godina zatvora i izrazio nadu da će dokazati njegovu nevinost.\nTADIĆ OČEKUJE PODRŠKU RUSIJE I KINE NASTAVKU PREGOVORA\nBEOGRAD – Predsednik Srbije Boris Tadić izrazio je danas očekivanje da će Kina, Rusija i još neke zemlje članice Saveta bezbednosti UN podržati stav Beograda da pregovori o budućem statusu Kosova i Metohije treba da budu nastavljeni.\nTadić je novinarima, pred sednicu Saveta bezbednosti (SB) UN o Kosovu, zakazanu za 19. novembar, rekao da činjenica da će ona biti zatvorena za javnost govori o važnosti pitanja Kosova za međunarodni pravni i politički poredak.\n„Očekujem da ova sednica ima nekoliko inicijativa. Jedna od njih je nastavak pregovora, za šta je opredeljena naša država i naša pregovaračka strana. Očekujem da će i neke druge zemlje podržati takvu inicijativu, pre svega Rusija, Kina i još neke članice Saveta bezbednosti”, izjavio je Tadić.\nNeke države će, kako je ocenio predsednik Srbije, sigurno izneti stav da su pregovori okončani i da treba utvrditi budući status Kosova.\n„Neke članice Saveta bezbednosti će skoro na samoj sednici donositi odluku tim povodom, i oko toga će se voditi najveća debata”, ocenio je Tadić.\nReagujući na najavljeno prisustvo predstavnika privremenih kosovskih institucija na sednici, Tadić je podsetio da je delegacija Prištine i do sada prisustvovala sednicama SB, ali „na margininama” skupa, i uvek uz prisustvo predstavnika UNMIK-a.\nPOLjSKA ĆE SASLUŠATI ARGUMENTE MOSKVE O RAKETNOM ŠTITU\nVARŠAVA – Poljska će saslušati argumente Rusije, ali će doneti sopstvenu odluku o tome da li će na svojoj teritoriji instalirati američku antiraketnu bazu, preneli su danas poljski mediji.\n„Poljska nema nuklearni potencijal, ali ga Rusija ima. Saslušaćemo njihove argumente, ali će naša konačna odluka biti suverena”, rekao je novi ministar odbrane Radoslav Sikorski.\nSikorski je odgovorio na rusko upozorenje da bi moskovski odbrambeni sistem automatskog odgovora mogao „pogrešno da protumači” ispaljivanje rakete sa američkog antiraketnog sistema u Poljskoj i kao odgovor ispali interkontinentalnu balističku raketu, preneo je Rojters.\nKomandant generalštaba ruske vojske Jurij Balijevski objasnio je juče u Moskvi da bi „ruski automatski sistem mogao shvatiti ispaljivanje antiraketnog projektila iz Poljske kao ispaljivanje balističke rakete, što bi kao odgovor moglo izazvati (ruski) raketni napad”.\nPoljski premijer Donald Tusk odbacio je danas rusko upozorenje, izjavivši da ga takve izjave ruskog generala „podsećaju na najgora vremena”.\n„Takve primedbe su neprihvatljive jer nijedan ruski general neće uticati na pregovore Poljske i SAD o tom pitanju (raketnom štitu)”, rekao je Tusk.\nSikorski, koji treba da se sretne sa zamenikom ruskog ministra inostranih poslova Sergejom Kisljakom, rekao je da Poljska „još nije utvrdila da li je antiraketni štit neophodan”.\nU UTORAK VELIKI MITING KOSOVSKIH SRBA U SEVERNOJ MITROVICI\nKOSOVSKA MITROVICA – Dan pre sednice Saveta bezbednosti UN, koja će 19. decembra biti posvećana Kosovu i Metohiji, sa protestnog skupa u severnoj Kosovskoj Mitrovici biće poslata poruka da kosovski Srbi žele da žive na Kosmetu koji je sastavni deo Srbije.\nPredsednik Srpskog nacionalnog veća (SNV) severnog Kosmeta Milan Ivanović izjavio je danas Tanjugu da će protest Srba pod sloganom „Ne nezavisnom Kosovu, ne ilegalnoj misiji EU, da Kosmetu u sastavu Srbije” biti održan u utorak 18. decembra, na trgu „Šumadija” u severnoj Mitrovici.\nOn je najavio da će na mitingu govoriti predstavnici SNV-a, Zajednice srpskih opština i naselja Kosova i Metohije i državni sekretar za Kosmet Dušan Proroković. Poziv je upućen i savetniku srpskog premijera Aleksandru Simiću.\n„Protest će biti održan uoči sednice Saveta bezbednosti UN, kako bi hiljade kosovskih Srba izrazilo opredeljenje da ostanu građani Srbije, i južna pokrajina sastavni deo naše zemlje,” rekao je Ivanović.\n„Ne sumnjam da će naš protest biti brojniji od nedavnog protesta Albanaca u centru Prištine, na taj način ćemo još jednom pokazati naše jedinstvo”, zaključio je Ivanović.\nBEOGRAD – Tradicionalni novogodišnji sajam knjiga, koji će okupiti više od 40 izdavačkih kuća, biće svečano otvoren sutra u Domu sindikata.\nČitaocima će se i ove godine pružiti prilika da do knjiga dođu po posebnim, sajamskim cenama koje su od 40 do 70 odsto niže, najavili su organizatori.\nSajam će biti otvoren svakog dana od 9 do 20 časova, osim 1. i 7. januara i trajaće do 15. januara.\nLjAJIĆ:TEŽAK TRENUTAK ZA SRBIJU\nBEOGRAD – Ministar rada i socijalne politike Rasim Ljajić ocenio je da je ovo težak trenutak za Srbiju jer se za kratko vreme rešavaju tri krupna pitanja – izbor predsednika Republike, budući status Kosova i Metohije i odluka o priključenju Srbije evropskim integracijama.\n„Predsednički izbori su neophodni jer se njima zaokružuje proces formiranja demokratskih institucija, a sledi konsolidacija institucija i nastavak reformi koje vode ka EU”, rekao je Ljajić u intervjuu agenciji Tanjug i dodao da će njegova Sandžačka demokratska partija podržati aktuelnog predsednika Borisa Tadića.\nPrema njegovim rečima, građanima treba vratiti nadu da ovde može biti bolje, ali „ne tako što ćemo ih lagati, već tako što ćemo za njih zaista učiniti nešto bolje”.\nLjajić je ocenio da su političari u Srbiji sada na velikom testu, na kome treba pokazati zrelost kako bismo izašli iz situacije koja bi mogla biti uvod u krizu vlade.\nPETORO MRTVIH U SUKOBIMA U ČEČENIJI\nMOSKVA – Najmanje četvoro čečenskih pobunjenika i jedan policajac ubijeni su noćas u sukobima u Groznom, javili su danas ruski mediji.\nSukobi su nastali kada su tri muškarca i jedna žena pokušali da se odupru hapšenju tokom pretresa u rezidencijalnom delu grada, rekao je čečenski ministar unutrašnjih poslova Ruslan Alkanov.\nRuska televizija je prikazala snimke stana u kojem je vršen pretres.\nDvojica poginulih muškaraca identifikovani su kao „lideri bandi koja je bila umešana u ubistvo policijskog zvaničnika u Groznom i sukobe u Čečeniji u leto 2007. godine”, dodao je Alkanov.\nKako su javile agencije, u sukobima je poginuo jedan pripadnik specijalnih snaga policije i tri policajca su povređena.\nKremlj je ranije saopštio da je konflikt u Čečeniji okončan i da proruske snage sada „čiste” tu oblast od preostalih nekoliko stotina pobunjenika.\nDEL PONTE KRITIKUJE ITALIJU ZBOG PODRŠKE SRBIJI\nRIM – Odlazeći glavni haški tužilac Karla del Ponte kritikovala je Italiju zato što je postala glavni zagovornik kandidature Srbije za ulazak u Evropsku uniju, javio je danas radio Slobodna Evropa.\nU intervjuu italijanskom listu „Republika”, Del Ponte je osudila premijera Italije Romana Prodija i šefa diplomatije Masima D′Alemu zbog njihove podrške Srbiji.\nDel Ponteova je rekla da nije „začuđena” ponašanjem D′Aleme, koji je „uvek bio manje više prosrpski nastrojen”, ali da je „zaprepašćena” ponašanjem Prodija. „Osoba koja je bila predsednik Evropske komisije i do savršenstva zna koliko je važna pomoć EU za hapšenje važnih begunaca, on me je izbegavao,„ rekla je Del Ponteova, govoreći kako je bezuspešno pokušavala telefonom da razgovara sa italijanskim premijerom.\nKako je ocenila, bilo je „jasno da on nije želeo da se bavi mojim beguncima i da je već stao na stranu Srbije”.\nZLATNA ZVEZDA FESTIVALA U MARAKEŠU ESTONSKOM FILMU\nMARAKEŠ – Zlatna zvezda sedmog međunarodnog filmskog festivala u Marakešu dodeljena je estonskom filmu „Autumn Ball” režisera Veikoa Unpua.\nTo je priča o životu šest stanovnika stambenog kompleksa sastavljenog od džinovskih kula, izgrađenog u vreme sovjetske vlasti.\nGlavnu nagradu festivala, završenog u subotu uveče, producentkinji filma Katrini Kisa uručila je francuska glumica Katrin Denev.\nZlatnu zvezdu za glavnu mušku ulogu dobio je Finac Tomi Koretela za rolu u filmu „Man′s Job”, a za najbolju žensku ulogu nagrađena je devetogodišnja Ju Jun-mi iz Južne Koreje, za film „With a girl of black soil”.\nNagradu žirija dele dva filma, ruski „The hard-hearted” Alekseja Mizgireva i filipinski „Slingshot” Briljantea Ma Mendose.\nŽirijem festivala održanog od 5. do 15. decembra predsedavao je Miloš Forman, dobitnik dva Oskara, za ostvarenja „Let iznad kukavičjeg gnezda” i „Amadeus”.\nNIKOLIĆ: RUSKO VOJNO PRISUSTVO BI OJAČALO POZICIJU SRBIJE\nNOVI SAD – Zamenik predsednika Srpske radikalne stranke i predsednički kandidat SRS za predstojeće izbore Tomislav Nikolić izjavio je da bi rusko vojno prisustvo ojačalo poziciju Srbije i „zauvek otklonilo pretnje od NATO”.\nNikolić je u intervjuu novosadskom „Dnevniku” rekao da misli da je realna inicijativa Srpskog nacionalnog veća severnog Kosova na jačanju vojnih veza sa Rusijom, sve do izgradnje ruskih baza na tlu u Srbiji, ali da „o tome treba razgovarati u Skupštini”.\n„Nama nikakva opasnost ne preti od Rusije. Ali baš nikakva”, kazao je zamenik predsednika SRS.\nPrema Nikolićevim rečima, Srbija mora da sarađuje s prijateljima, da im pokaže da ih neće izdati i da njihovo zalaganje za Srbiju ovde ima sigurno uporište.\n„Nikada ne smemo da prekidamo odnose sa Rusijom, Kinom, Indijom, arapskim svetom, latinoameričkim državama, jer su to prijatelji koji imaju tržište za našu robu i imaju sirovine i energente za proizvodnju te robe”, kazao je on.\n« « Претходне вести: Australija: Sablazni vernog naroda\nНаредне вести: Naši dani » »


U Lukavcu održan seminar za trenere i kapitene sjedeće odbojke BiH - SodaLIVE.ba / Već drugu deceniju zajedno!\nU Lukavcu održan seminar za trenere i kapitene sjedeće odbojke BiH\nU organizaciji Saveza sjedeće odbojke BiH u Domu kulture u Lukavcu u nedelju je održan seminar za trenere i kapitene klubova sjedeće odbojke BiH.Bili su prisutni predstavnici 19 klubova sjedeće odbojke.\nPredavači na seminaru bili su: Vehbija Tokić,generalni sekretar SSO BiH, Dževad Junuzović, predsjednik Takmičarske komisije,Orhan Delibašić, predsjednik Sudijske komisije i Ekrem Bašić, odbojkaški sudija.\nObradjene su teme:\nOrganizacija utakmice, Propozicije takmičenja i pravila igre sjedeće odbojke i uloga trenera i kapitena za vrijeme trajanja utakmice. Klubovima su podijeljeni i materijali: Pravila igre i Propozicije takmičenja u ligama sjedeće odbojke BiH.\nVodjen je i razgovor o problemima koji se dešavaju tokom prvenstva.\nOvaj seminar organizovan je u sklopu priprema za drugi dio prvenstva u ligama sjedeće odbojke BiH.


Premijer liga (M) – Stranica 6 – Svijet Rukometa\nHome / BiH Rukomet / Premijer liga (M) (page 6)\nGračanica zaustavila rukometaše Borca\n2. Decembra 2020.\tPremijer liga (M) Komentari isključeni za Gračanica zaustavila rukometaše Borca\nRukometaši Gračanice večeras su u okviru zaostalog susreta sedmog kola rukometne Premijer lige Bosne i Hercegovine na domaćem terenu savladali aktuelnog prvaka Bosne i Hercegovine ekipu Borca iz Banja Luke, rezultatom 32-31 (17:10). Borac je do ovog susreta bio bez poraza, a obzirom da je večeras svoj prvi poraz doživjela …\n29. Novembra 2020.\tPremijer liga (M) Komentari isključeni za Matej Mandić spasio pobjedu Izviđača\nVelika drama odvijala se večeras u Gradskoj športskoj dvorani u Ljubuškom na isteku 60.minute susreta između rukometaša Izviđača i Sloge iz Gornjeg Vakufa-Uskoplja. Semafor je pokazivao da je istekla i posljednja minuta i da je rezultat 16:15 za „Skaute“ . Ostalo je još samo da se izvede i sedmerac za …\n28. Novembra 2020.\tPremijer liga (M) Komentari isključeni za Ubjedljiva pobjeda Gračanice nad Iskrom iz Bugojna\nRukometaši Gračanice večeras su u okviru jedanaestog kola Premijer lige Bosne i Hercegovine na domaćem terenu upisali novu ubjedljivu pobjedu, ovaj put nad ekipom RK Iskra iz Bugojna, rezultatom 34:25 (20:11). Od samog početka susreta domaća ekipa nametnula je svoj ritam migre, te su Gračanlije već u 5. minuti susreta …\n28. Novembra 2020.\tPremijer liga (M) Komentari isključeni za Borac u Brčkom do desete pobjede u Premijer ligi\nRukometaši Borca večeras su stigli do svoje desete pobjede u novoj sezoni Premijer lige Bosne i Hercegovine. Naime, izabranici Mirka Mikića u okviru jedanaestog kola slavili su na gostovanju u Brčkom nad ekipom RK Lokomotiva, sa ubjedljivih 23:33 (10:13). Domaća ekipa nije se olako predavala, te su se tokom prvog …\n28. Novembra 2020.\tPremijer liga (M) Komentari isključeni za Rukometaši Krivaje ubjedljivo sa Derventom\nRukometaši Krivaje večeras su u okviru jedanaestog kola Premijer lige Bosne i Hercegovine upisali novu gostujuću pobjedu, na uvijek nezgodnom terenu u Derventi, nad istoimenom ekipom RK Derventa, rezultatom 23:37 (8:20). Ekipa Krivaje ovaj put opravdala je ulogu favorita, te je večeras upisala novu ubjedljivu pobjedu. Od samog početka susreta …\n28. Novembra 2020.\tPremijer liga (M) Komentari isključeni za Vogošća u završnici susreta do pobjede nad Bosnom\nRukometaši Vogošće večeras su u okviru jedanaestog kola Premijer lige Bosne i Hercegovine na domaćem terenu savladali ekipu RK Bosna iz Visokog, rezultatom 29:26 (14:12). U jednom zaista interesantnom susretu slavila je domaća ekipa, koja je zahvaljujući boljoj igri u finišu susreta stigla do pete ovosezonske pobjede. Susret su bolje …\nRukometaši Maglaja bolji od Slobode\n28. Novembra 2020.\tPremijer liga (M) Komentari isključeni za Rukometaši Maglaja bolji od Slobode\nRukometaši tuzlanske Slobode upisali su četvrti poraz u prvenstvu BiH, nakon što su večeras u Maglaju u utakmici 11. kola Premijer lige BiH poraženi od istoimene ekipe rezultatom 28:26 (14:11). Prije početka utakmice minutom šutnje odana je počast Lejli Hairlahović nekadašnjoj rukometašici i bivšoj generalnoj sekretarki Rukometnog saveza Bosne i …\nDobojlije upisale desetu pobjedu u nizu, pao i Leotar\n28. Novembra 2020.\tPremijer liga (M) Komentari isključeni za Dobojlije upisale desetu pobjedu u nizu, pao i Leotar\nRukometaši dobojske Sloge upisali su novu, desetu po redu pobjedu u okviru 11. kola Premijer lige Bosne i Hercegovine na gostovanju u Trebinju nad ekipom Leotara, rezultatom 24:30 (13:15). Ovo je Dobojlijama deseta pobjeda u isto toliko odigranih susreta te su trenutno uz ekipu Borca jedina neporažena momčad prvenstva. Večerašnji …\nTreća u nizu pobjeda rukometaša Konjuha\n28. Novembra 2020.\tPremijer liga (M) Komentari isključeni za Treća u nizu pobjeda rukometaša Konjuha\nRukometaši Konjuha iz Živinica večeras su upisali novu pobjedu u okviru jedanaestog kola rukometne Premijer lige Bosne i Hercegovine, ovaj put nad ekipom Slavije iz Istočnog Sarajeva, rezultatom 20:31 (10:12). Susret su bolje otvorili gosti iz Živinica koji su već na samom početku susreta imali dva gola prednosti 1:3. Do …\nVisočka Bosna upisala prvu pobjedu u novoj sezoni Premijer lige BiH\n25. Novembra 2020.\tPremijer liga (M) Komentari isključeni za Visočka Bosna upisala prvu pobjedu u novoj sezoni Premijer lige BiH\nRukometaši Bosne iz Visokog večeras su u okviru zaostalog susreta trećeg kola Premijer lige Bosne i Hercegovine na domaćem terenu savladali ekipu MRK Sloga iz Gornjeg Vakufa – Uskoplja rezultatom 30:21 (15:12). Ovo je visočkim rukometašima prva pobjeda u novoj sezoni Premijer lige Bosne i Hercegovine. Susret su bolje otvorili …


Svake godine u svetu od bolesti srca i krvnih sudova mozga umre preko 17 miliona ljudi, što ovaj uzrok smrti stavlja na prvo mesto.\nZbog ovog zabrinjavajućeg podatka ustanovljen je Svetski dan srca kako bi se podigla svest stanovništva da se oboljevanje i umiranje od ovih bolesti može sprečiti uvođenjem zdravih stilova života, ali i unapredile mere prevencije.\nSvetska federacija za srce, ističe da se 80% prevremene smrti usled bolesti srca i moždanog udara može sprečiti kontrolom fakotra rizika u koje spadaju fizička neaktivnost, nepravilna ishrana i pušenje cigareta\nPreventivne preglede u svim naseljenim mestima Opštine Bela Crkva sproveli su dva tima belocrkvanskog Doma zdravlja. Jedan tim činili su lekar i medicinska sestra koji su radili EKG, dok su drugi tim činile medicinske sestre Patronažne službe koje su merile krvni pritisak i nivo šećera u krvi.\nOvu mogućnost iskoristilo je 282 stanovnika Opštine Bela Crkva, 140 pregleda je bilo u naseljenim mestima,a u subotu 29. septembra na sam Svetski dan srca bilo je 142 pregleda u Kusiću i u Beloj Crkvi.\nNaši sugrađani koji su iskoristili ovu mogućnost da iskontrolišu svoje zdravlje kažu da im ova akcija mnogi znači jer istovremeno obave više pregleda,a posebno im je bilo od značaja što su dobili i aparte za merenje nivoa šećera u krvi.


Bračni par Jevtić iz Srbije već 23 godine živi u Hanoveru, u Nemačkoj, gde su otišli nakon završenog školovanja u našoj zemlji, i gde su osnovali porodicu i sada imaju dvoje dece.\nŽivot "preko grane" i daleko od domovine ume da bude jako težak. Usamljenost i nostalgija su svakodnevica, i nikada se, primećuju oni, ne utoli glad za rodnim mestom, ulicama u kojima smo odrastali i gradili najranija prijateljstva.\n- Svako od nas kada ode od kuće, pa čak i da je to u sledećoj ulici ili drugom gradu, ostaje mu u sećanju taj specifičan ukus i miris iz svoje kuće, kao i potreba za rodbinom i prijateljima. Nama koji odemo još dalje, u inostranstvo, taj osećaj nostalgije je još veći - priča Dušan Jevtić u razgovoru za "Blic".\nSrpska crvka u Hanoveru\nIpak, govori Dušan, nije sve tako crno, i postoje načini da, gde god da se nalazimo, ponesemo sa sobom nešto što je samo naše i što nam pomaže da ne zaboravimo ko smo, odakle smo, šta predstavljamo.\n- Mesto gde se mi u inostranstvu opet osetimo našim, gde osetimo naš duh, i budemo bliži onome što smo ostavilii za sobom u potrazi sa srećom i boljim životom je naša Crkva - priča naš sunarodnik.\nPorodica Jevtić pronašla je način na koji će ostati u kontaktu sa svojom tradicijom, a ujedno prikazati i ostatku Nemačke šta je to u šta oni veruju i šta poštuju, ali čime će i sebi ulepšati život daleko od svoje zemlje i vere.\nJevtići su stoga odlučili i da pripomognu Srpsku pravoslavnu crkvu u Hanoveru.\nSrpska crvka u Hanoveru uz osvetljenje koje su Jevtići uredili\n- Već tri godine za redom, pogotovo pred Božić, uradimo nešto za Crkvu, kako bismo se svi osećali još lepše. Napravimo je atraktivnijom. U svakom slučaju pokušamo da i nas same i našu veru predstavimo kako sebi samima, tako i Nemcima u još lepšem svetlu - objašnjava Dušan.\nNjihov najvažniji moto celokupne ove akcije jeste, priča Dušan, sačuvati duh, veru i pomoći svim našim ljudima koji se, kao i Jevtići, nalaze van Srbije, da se i tamo osećaju kao kod svoje kuće.\n- Mi već tri godine doniramo i poklanjamo Crkvi kako unutrašnju, tako i spoljašnju rasvetu - ističe Dušan i izbegava da govori o kojoj cifri je reč, jer kako navodi, to nije tema, jer sve što radi, radi od srca.\nDušanu, koji je član Trilux akademije (akademije za specijalnu rasvetu) je u daljem planu da, u zajedničkoj saradnji sa sveštenikom iz Hanovera, ponovo pred predstojeći Božić urade nešto za Crkvu i uvedu neke novitete.\n- Samo, Bože zdravlja - zaključuje Dušan.


Samsung: Nova rešenja za mobilno štampanje | PC Press\nSamsung: Nova rešenja za mobilno štampanje\n9. april 2013. Jovana Milićević\nSamsung je predstavio tri nova rešenja za mobilno štampanje koja se sastoje od aplikacije za smartfone i tablet računare MobilePrint, koji ima ugrađene komande Print/Štampaj u operativnom sistemu mobilnog uređaja, navodi se u saopštenju ove kompanije.\n„Počev od uređaja Galaxy Tab tokom 2010. godine, radili smo na tome da pojednostavimo proces mobilnog štampanja“, istakao je Džosang Eun, potpredsednik tima za prodaju i marketing u poslovnoj jedinici Rešenja za štampanje u kompaniji Samsung Electronics.\n„Od tada smo razvili veliki broj različitih rešenja koja su omogućila našim korisnicima da se bežično povežu sa našim štampačima putem svojih smart telefona i tablet računara. Naša nova rešenja su dodatno unapredila naša rešenja za mobilno štampanje, a ilustruju našu kontinuiranu lidersku ulogu u sektoru mobilnog štampanja.“\nPored modela Galaxy S4, ova rešenja dostupna su i na modelima Galaxy S II, Galaxy S III, Galaxy Note i Galaxy Note II, kao Galaxy Tab uređajima.\nAplikacija poseduje i i funkciju slanja faksa, što je jedina takva funkcija u čitavoj industriji, kao što dopušta korisnicima da skeniraju slike na Samsungovom multifunkcijskom štampaču i pošalju ih direktno na mobilni uređaj.\nIz Samsunga podsećaju i da je nedavnim predstavljanjem Samsungovih laserskih štampača u boji sa opcijom NFC, korisnicima omogućeno da štampaju jednostavnim postavljanjem mobilnog uređaja i Samsungovog štampača na malu razdaljinu. Kada se smart telefon koji ima opciju NFC komunikacije postavi blizu štampača sa NFC opcijom, dva uređaja će se automatski povezati, a štampanje može da se obavi bez ikakvih dodatnih podešavanja.\nTagovi: mobilno štampanje, Samsung, Samsung Galaxy S IV\n← Microsoft i Nokia optužuju Google za monopol\nFundraiseIT konferencija 18. i 19. aprila u Beogradu →


Početak/Obrazovanje/Takmičenje za najbolju tehnološku inovaciju\nNacionalno Takmičenje za najbolju tehnološku inovaciju u Srbiji neprekidno se održava od 2005. godine u organizaciji Ministarstva prosvete, nauke i tehnološkog razvoja. Zbog nastale situacije, prijavljivanje za takmičenje 2020. je i dalje otvoreno.\nTakmičenje traje tokom kalendarske godine, a finale se održava krajem decembra uz direktan prenos na javnom servisu. Ne postoji ni jedno ograničenje za učešće na takmičenju, u pogledu obrazovanja, starosti, pola, socijalne kategorije ili oblasti stvaralaštva. Jedini uslov je sopstveni, najmanje tročlani tim i inovativno rešenje koje može naći svoje mesto na tržištu.\n“Posebno se pozivaju članovi domaćinstva, kao i naši građani koji su ostali bez posla u inostranstvu, da u ovo vreme kada su svi na okupu, razmišljaju kako da svoje znanje, iskustvo i kreativnost upotrebe za stvaranje novog proizvoda ili usluge i prijave se na takmičenje. Na taj način bi, kada se situacija normalizuje, bili osposobljeni da kroz obuke i samostalni rad, stvore za sebe i članove porodice nova radna mesta i obezbede dohodak. Time mogu jačati sopstveni kapacitet, ali i ukupni kapacitet srpske privrede, koji će biti od velike važnosti u budućnosti”, saopštavaju iz Ministarstva.\nDo sada je učestvovalo 2800 timova sa više od 9000 učesnika, a zahvanjujući ovom takmičenju, osnovano je preko 85 novih preduzeća i pripremljeno 1425 biznis planova i poslovnih modela.\n“To najbolje govori o tome koliko je ovo takmičenje važno i uspešno. Članovi tima „Anora“ kreiraju novu zaštitnu masku, dok članovi tima „IMPTehna“ realizuju prvi srpski respirator. Oba projekta, zaštitna maska i respirator, su među dobitnicima nedavno raspisanog poziva na inicijativu predsednice Vlade Republike Srbije, a preko Fonda za inovacionu delatnost, koji je takođe u nadležnosti našeg Ministarstva”, rekao je Popović.\nSve informacije i obrazac prijave, mogu se pronaći na sajtu www.inovacija.org\nMinistarstva prosvete nauke i tehnološkog razvoja Takmičenje za najbolju tehnološku inovaciju


Nastavljena dodela auto sedišta u Požarevcu • Poportal\n13/03/2018 13/03/2018 P.Panović0\nAkcija dodela auto sedišta biće nastavljena i tokom narednih meseci na teritoriji Grada Požarevca.\nBojan Ilić, predsednik skupštine Grada Požarevac je čestitao prisutnim roditeljima na prinovama.\n“U 2017. godini izdvojeno je oko 3 miliona dinara, što predstavlja oko 700 sedišta, a isti iznos je opredeljen i u 2018. godini”, rekao je Ilić.\nDragan Stanojević, predsednik Saveta za bezbednost saobraćaja, rekao je da su danas pozvani roditelji čija su deca rođena u novembru i decembru 2017. godine, kao i oni koji sedišta nisu preuzeli tokom 2017. godine.\nStanojević je ponovio da se na teritoriji Grada Požarevca po sprovedenim istraživanjima oko 70% dece ne prevozi bezbedno.\nStanojević je još rekao da je bitno da se auto sedišta koriste na propisan način i poželeo bezbednu vožnju.\n42. Sednica Skupštine opštine Petrovac na Mlavi


Rešenje za digitalizaciju tehničkih pregleda u Srbiji nudi beogradska firma SELco sa servisom 'Zakaži Tehnički'\nVećina vozača u Srbiji do sada se već susrela sa izmenjenim Zakonom o bezbednosti saobraćaja na putevima koji obuhvata i registraciju vozila. Sa novim pravilima promenio se i način na koji se obavlja tehnički pregled vozila koji je sada limitiran propisanim vremenom pregleda u saradnji sa MUP-om, što je dovelo do gužvi i ponekad velikih redova nezadovoljnih vozača ispred servisa.\nU većim gradovima Srbije već uveliko vlada trend zakazivanja tehničkih pregleda unapred, kako bi se pomenute gužve izbegle i na vreme obavila obaveza koja čeka sve vlasnike motornih vozila. Da postoji jednostavnije i brže rešenje pokazao je tim iz Beograda koji čini dve firme SELco i DedalDev, osmislivši digitalni servis Zakaži tehnički – koji je trenutno dostupan u deset gradova Srbije (Beograd, Pančevo, Šabac, Sombor, Subotica, Novi Pazar, Zaječar, Paraćin, Jagodina, Smederevo).\nU intervjuu sa jednim od idejnih tvoraca rešenja Stefanom Azarićem, razgovarali smo o prvim koracima osnivanja servisa, dosadašnjem poslovanju, kao i o narednim planovima koje pravi zajedno sa svojim timom.\nKorisnička baza servisa sve više raste\nVeć na samom početku, naš sagovornik otkriva da je inicijalna ideja za osnivanje pomenutog servisa nastala prošle godine u junu kada se intenzivno govorilo o novom zakonu kojim se reguliše minimalno vreme pregleda jednog vozila. „Nakon što smo i sami iskusili čekanje po par sati na tehničkim pregledima da bismo izvršili registraciju vozila, došao sam do ideje koja bi mogla da reši upravo ovaj problem, a koja nas je kasnije dovela do Zakaži Tehnički sistema“, započinje razgovor Stefan.\nOn nam, između ostalog, otkriva da je od same ideje do realizacije tim nailazio na različite izazove, a jedan od njih je podrazumevao istraživanje trenutne potrebe tržišta i analizu postojećih rešenja – koja je ubrzo pokazala da na tržištu Srbije postoji potreba za jednim ovakvim sistemom.\nOvaj proizvod, pak, danas razvijaju dva tima: jedan čine četiri inženjera koji rade na razvoju novih funkcionalnosti (dizajnom korisničkog interfejsa i infrastrukturom servisa) i na održavanju trenutnog sistema, a drugi čine četvoro ljudi koji se bave korisničkom podrškom, marketingom, pravnim delom, prodajom, finansijama i administracijom, a koji imaju 30 godina iskustva u procesu registracije i osiguranja motornih vozila.\nFizička lica mogu koristiti servis potpuno besplatno. Za sada postoji samo Android aplikacija, dok se iOS verzija očekuje u narednom periodu.\nPomenuti tim ima zadatak i da obezbedi stabilno funkcionisanje servisa za 100 tehničkih pregleda, koliko ovaj startap za sada ima u bazi, od kojih 60 aktivno koristi njihove usluge u svakodnevnom poslovanju. Stefan nam otkriva i da je utisak i saradnja sa tehničkim pregledima za sada odlična:\nNeki od benefita koje naši korisnici (odn. servisi) u ovoj saradnji osećaju jeste drastično smanjenje telefonskih poziva, radnici postaju produktivniji i imaju više vremena da se fokusiraju na druge radne obaveze. Jedan od utisaka ljudi koji idu na tehničke preglede su prosto smanjene gužve ispred servisa, nema čekanja u redu.\nIpak, činjenica je da mnogi ljudi danas registraciju vozila zakazuju upravo pozivima u već proverenim i najbližim servisima. Otuda i pitanje na koji način bi im Android aplikacija Zakaži Tehnički dodatno pomogla da ovu obavezu završe jednostavnije i brže?\nStefan je saglasan da veliki broj građana zakazuje svoj tehnički pregled putem telefona, ali kako kaže, da bi se taj termin zakazao potrebno je pronaći broj telefona tehničkog pregleda, sačekati da se neko tamo javi i da se naknadno zakaže termin (koji vama kao stranci možda i ne odgovara) – što je poprilično dug proces.\nAzarić, između ostalog, napominje da veliki problem može biti i situacija u kojoj klijent ne stigne na tehnički pregled na vreme i mora da otkaže dogovoren termin. Upravo te potencijalne stresne situacije koje mogu oduzeti previše vremena, rešava pomenuta aplikacija:\nServis omogućava korisnicima da u svega par klikova „online“ putem svog telefona izvrše zakazivanje termina za svoje vozilo, a sam servis tu informaciju iskomunicira dalje radnicima na tehničkim pregledima te na taj način ubrzava ceo proces zakazivanja. Nakon izvršenog tehničkog pregleda svaki korisnik ostavlja reviziju za tehnički pregled koja sadrži ocenu od 1 do 5, kratak komentar i ime korisnika. Na ovaj način će budući korisnici moći takođe da transparentno vide revizije svih tehničkih pregleda.\nNakon preuzimanja aplikacije neophodno je da odaberete tip naloga koji može biti fizičko ili pravno lice. Nakon toga birate tip vozila za koji želite da zakažete termin npr. putničko vozilo i nakon toga se otvara mapa gde možete da odaberete bilo koji tehnički pregled sa mape i gde imate mogućnost uvida u cenu tehničkog pregleda na svakom od njih.\nPored toga, Stefan nam otkriva da će se nakon odabira tehničkog pregleda pojaviti ekran sa slobodnom terminima, a kada odaberete termin koji vam odgovara, potrebno je da potvrdite zakazivanje i samim tim ste završili ceo proces. Takođe, postoji mogućnost da se termin otkaže ako iz nekog razloga klijent nije u mogućnosti da stigne.\nVažno je napomenuti da je proces zakazivanja za pravna lica malo duži, gde je potrebno da se unesu dodatni podaci poput PIB-a, matičnog broja, adrese i naziva firme. Ovaj tip naloga je namenjen firmama koje poseduju veliki broj vozila ili firmama koje se uslužno bave delatnošću registracije vozila, a čitav proces i za jednu i za drugu stranu je potpuno besplatan.\nSam interfejs aplikacije i proces registracije je veoma jednostavan, a nakon što obavite formalnost, dalje možete lako izabrati željeni servis za registraciju vozila.\niOS aplikacija i naplata registracije vozila plan za naredni period\nOsvrnuvši se više ka poslovanju samog startapa, naš sagovornik nam otkriva da je proces zakazivanja tehničkih pregleda besplatan za pravna i fizička lica, ali da se biznis model ovog startapa zasniva na servisima koji te preglede i obavljaju, uz dve opcije pretplate:\nOsnovni + varijabilni deo: osnovni deo se razlikuje u zavisnosti od načina plaćanja koji može biti mesečni, tromesečni, šestomesečni i godišnji. Gde se na tromesečni, šestomesečni i godišnji daje određeni popust. Varijabilni deo je 2.5% od cene tehničkog pregleda po jednom fizičkom licu odnosno 1.25% po jednom terminu pravnog lica. Ovaj deo se plaća na mesečnom nivou.\nFiksna mesečna pretplata: ova vrsta pretplate iznosi onoliko koliko košta jedan tehnički pregled za putničko vozilo na datom tehničkom pregledu. U zavisnosti od potreba tehničkog pregleda može se odabrati prva ili druga opcija.\nKada već govorimo o finansijama, potrebno je napomenuti da iz ovog startapa za sada nisu razmišljali o direktnim investicijama ali da se ta strategija sa rastom poslovanja polako menja, što nam Stefan dalje objašnjava:\nDo sada nismo razmišljali u ovom smeru iz razloga što većinu poslovnih troškova možemo pokriti sami. S druge strane se broj korisnika povećava iz meseca u mesec, kako se povećava broj korisnika, tako se povećava i broj zahteva za novim funkcionalnostima što naravno donosi sve veće finansijske troškove. Da, razmišljamo da u budućnosti potražimo investitore i da na taj način ubrzamo proces digitalizacije ove oblasti u celoj Srbiji.\nPrivodeći razgovor kraju, Stefan nam je govorio i o tome da za sada na tržištu Srbije ne postoji ozbiljna konkurencija, iako smatra da je postojanje iste zdravo sa poslovne strane. Kako kaže, s obzirom na to da tehnički pregledi koriste zastarele sisteme za vođenje evidencije o zakazivanjima sve se svodi na staromodne procese uz pomoć papira i olovke.\nZa naredni period, kaže Azarić, plan je da se digitalizuju i ostali procesi na tehničkim pregledima i da se na taj način ubrza i olakša obavljanje svakodnevnog posla radnicima koji rade na istim. „Što se tiče drugih novina, korisnici mogu očekivati iOS aplikaciju do kraja godine, a u toku sledeće godine i nove funkcionalnosti poput podsetnika korisnika pre isteka registracije, naplate registracije vozila preko aplikacije i još dosta novih funkcija“, zaključio je na kraju Stefan.


Odložen klimatski samit u Glazgovu: Eksperti se nadaju pozitivnom ishodu - Klima101\nNakon nekoliko nedelja polemisanja da li će se dvadeset šesta konferencija Ujedinjenih nacija o klimatskim promenama (COP26) održati, kao što je planirano, u novembru u Glazgovu, prošle srede doneta je odluka da se samit ipak odloži sa sledeću godinu, zbog pandemije korona virusa. Uprkos odlaganju, klimatski eksperti, aktivisti i ekološke grupe obećavaju da će vršiti pritisak na vlade u zemljama širom sveta da se obavežu na strožije ciljeve od trenutih u svrhu borbe protiv klimatskih promena.\nDok tačan datum dvadeset šestog klimatskog samita nije još uvek definisan, njegovo pomeranje omogućava više vremena za suočavanje sa pandemijom i rešavanje predstojećih ekonomskih problema, a klimatski eksperti se nadaju da će klimatske promene zauzeti svoju opravdanu ulogu u donošenju novih planova za oprovak privrede. Nikolas Stern, jedan od vodećih svetskih klimatskih ekonomista, smatra da upravo sada treba iskoristiti priliku i okrenuti se ka zelenijoj privredi, koja je bliža harmoniji sa prirodom i fokusirati se na napuštanje fosilnih goriva.\nCiljevi postavljeni nakon usvajanja Pariskog sporazuma se ocenjuju kao nedovoljni da bi se porast srednje globalne temperature zadržao ispod dodatnih 2 °C, a u još boljem scenariju, ispod 1,5 °C, zbog čega domaćin predstojećeg samita, Velika Britanija, ima ambiciju da sve države predstave nove, radikalnije ciljeve smanjenja emisija gasova sa efektom staklene bašte. Evropska unija kaže da nastavlja sa pripremama za COP26 i da će nastaviti da radi na smanjivanju emisija, sa ciljem da Evropa bude ugljenično neutralan kontinent do 2050.\nOsim što sada sve zemlje imaju više vremena da pripreme ambcioznije planove do naredne konferencije, još jedna pozitivna strana odlaganja samita jesu predsednički izbori u Sjedinjenim Američkim Državama. Naime, prethodno planirani datum održavanja klimatskog samita, bi bio samo nekoliko dana posle izbora, koji bi svakako u određenoj meri zasenili COP26, bez obzira na ishod. Ukoliko pobedi demokratska partija i Džo Bajden bude izabran za novog predsednika SAD, imaće dovoljno vremena da vrati Ameriku na put borbe protiv klimatskih promena do sledeće konferencije.\nOvo će biti prva godina u kojoj se odlažu međunarodni klimatski razgovori, za skoro tri decenije pregovora pod okriljem Ujedinjenih nacija, koji se održavaju jednom godišnje, od 1992. Izvršna direktorka međunarondog nevladnog udruženja ekoloških aktivista, Grinpis, Dženifer Morgan, ocenjuje da nam je ova pandemija pokazala koliko je bitno da slušamo šta nam nauka govori i da je za rešavanje globalnih problema potrebna i zajednička globalna akcija. Morganova takođe smatra da sve države treba da iskoriste odlaganje klimatskog samita da udvostruče svoje napore u suočavanju sa klimatskom krizom.\nNajbogatijih 1 % stanovnika emituje duplo više CO2 od 50 % najsiromašnijih\nZagrevanje bi u narednih 5 godina privremeno moglo da pređe 1,5 °C\nOtvoreni konkursi za mlade u okviru projekta EkoKon – Sva lica klimatskih promena\nOgroman pad potrošnje nafte i uglja, obnovljivi izvori otporni na krizu\nMoguć rekordan pad emisija ugljen-dioksida zbog koronavirusa\nEvropska unija ne odustaje od borbe protiv klimatskih promena uprkos pandemiji


"U Srbiji postoje nezavisni mediji, laž je da ih nema"\nU Srbiji postoje nezavisni mediji, a svi oni koji to negiraju lažu građane i čine sve da ubiju slobodu štampe, pa i lažima da nezavisni mediji ne postoje, izjavio je u petak odgovorni urednik nedeljnika Vreme Filip Švarm. Dan ranije, novinari su, takođe na Medija marketu, raspravljali o tome kako se dolazi do medijske nezavisnosti.\nOn je na Sajmu medija, na panelu "Koliko se zaista medijima može verovati", rekao da je 27 godina lista Vreme dokaz da nezavisni mediji postoje, iako oni to plaćaju užasnom cenom - velikim radom u teškim uslovima i najmanjim primanjima, prenosi FoNet.\nNovinari u nezavisnim medijima sebe doživljavaju na dva načina – istovremeno treba da budu profesionalci i samo rade svoj posao, dok istovremeno ne mogu izdržati ako ne veruju u slobodnu reč, kao i da će se jednog dana njihov posao više vrednovati - da će zarađivati više, da neće biti optuživani kao izdajnici, "narodni neprijatelji", da ih vlast neće tretirati kao protivnika. “Ali nekako znate da to nikad neće biti”, objasnio je Švarm.\nZbog toga, nastavio je, ostaje vera ljudi u nezavisnim medijima u ono što rade, da je to važno kad građane "izdaju političke partije, sistem i sudovi - da ostajete samo vi, koji će preneti narodu istinu ili što bliže istini".\nNovinarka Televizije Vojvodina Ljubica Gojgić je, komentarišući situaciju u medijima, ukazala da je vrlo slikovito proći Sajmom i pogledati šta se sve zove novinama, ko su sve mediji i ko se sve predstavlja kao novinar, "plasirajući nešto što bi trebalo da bude proverena i istinita informacija".\nIma nas mnogo koji smo novinari, i onih koji to nisu, rekla je ona. Nemamo svi očigledno u vidu interes javnosti.\nMeđu novinarima ima onih koji rade politički marketing, bave se politikom, ili podržavaju interese korporacija, i zato je i na publici zadatak, jer "ne može da sedi pasivno i kupuje novine zato što su najjeftinije, i onda kaže 'svašta se valja javnim prostorom'".\nKolumnista lista Danas Zoran Panović ocenio je da je čitalačka i kultura praćenja medija loša, jer ljudi generalno ne veruju medijima, "ali veruju svom mediju". U Srbiji postoji "gađenje" prema javnom dijalogu, rekao je on i konstatovao da većina ljudi u Srbiji želi medij koji je njihov istomišljenik, "da im ulije dozu sigurnosti na ovu ili onu stranu".\nMarketinški stručnjak Vojisav Žanetić rekao je da je pitanje jeftinog informisanja, koje se ne plaća, pripalo ljudima koji prodaju robu, a ne medije čiji cilj je izveštavanje.\nDan ranije, takođe na Medija marketu, Gordana Janković, šefica medijskog odeljenja OEBS, rekla je na tribini "Kako se dolazi do medijske nezavisnosti", da je model za dostizanje slobode medija postojanje jakih institucije, poštovanje zakona i dijalog kojeg u Srbiji nema, ili se shvata kao svađa.\nVukašin Obradović, urednik portala Vranjske, naveo je da u skorije vreme Vranjske neće na kioske. On slobodu medija ocenjuje trojkom. "Polazna i završna tačka u slobodi medija su jednaki uslovi za sve medije", naglasio je on. Vlast se u Srbiji oslanja i obraća ciljnoj grupi koja je slabije obrazovana i slabijeg imovinskog statusa, i dok je takva situacija, nema slobode medija. "Ali nema odustajanja od borbe već se treba suočiti sa ovom činjenicom", naveo je on.\nVladimir Radomirović, predsednik UNS, naveo je da je u slobodi medija državno finansiranje problem pošto nema nikakve kontrole u njemu i oglašavaju se firme koje to ne bi trebalo da rade. UNS, rekao je, insistira na tome da se loklane samouprave obavežu da će izdvajati dva odsto iz godišnjeg budžeta. “Ključ u nezavisnosti i slobodi medija na lokalu je dva odsto lokalnog budžeta“, smatra Radomirović.\nGlavni i odgovorni urednik Danasa Dragoljub Petrović se osvrnuo na to što njegov list već nekoliko meseci ne dobija oglase od državnih preuzeća i istakao da su čitaoci pomogli svojom akcijom "Podrži Danas".


► Skupština Kosova o hapšenju Haradinaja odložena za utorak\n06.01.2017 ► 07.01.2017 Priština\nPredsedništvo Skupštine Kosova je danas, uz saglasnost šefova poslaničkih grupa, odlučilo da se vanredna sednica o hapšenju lidera ABK, Ramuša Haradinaja, održi u utorak, 10 januara, a ne danas, kako je sinoć bilo najavljeno.\nŠef poslaničke grupe ABK, Palj Ljekaj je za prištinske medije rekao da je u konsultacijama s predstavnicima poslaničkih grupa drugih stranaka postignut dogovor da se sednica odlo za utorak jer je većina poslanika na odmoru.\nLjekaj je rekao da poslanici koji nisu na Kosovu, ne bi mogli da dođu na sednicu ako bi bila danas. Prištinski mediji javljaju da je u gradu Kolmaru, u Francuskoj, počeo protest Albanaca protiv hapšenja Haradinaja.\nTakav protest je juče održan i u Skoplju.\nSkupština Kosova u subotu o posledicama hapšenja Haradinaja\nSkupština Kosova će na vanrednoj sednici koja počinje u subotu u 13 časova razmotriti situaciju nastalu hapšenjem lidera Alijanse za budućnost Kosova (ABK) Ramuša Haradinaja, javila je u petak uveče prištinska televizija KTV.\nOčekuje se da Skupština posle rasprave usvoji deklaraciju u kojoj će, kako su najavili mediji, zahtevati smenjivanje ministarke za dialog Edite Tahiri, i prekid razgovora o normalizaciji odnosa Kosova i Srbije koji se vode u Briselu, uz posredovanje EU.\nPrištinski mediji su javili da je ABK uspela da obezbedi četrdeset potpisa potrebnih za sazivanje vanredne sednice.\nRamuš Haradinaj uhapšen je u sredu po nalogu Srbije za hapšenje iz 2006. godine zbog sumnji da je tokom 1998. i 1999. godine počinio ratne zločine nad Srbima i nealbancima.\nHaradinaj je prvi put, 2015. godine, bio uhapšen na aerodromu u Ljubljani, ali je posle nekoliko dana bio oslobođen.\nPoternicu za Haradinajem Srbija je izdala 2006. godine zbog sumnje da je počinio ratne zločine 1998. i 1999, u vreme kada je bio jedan od komandanata OVK.\nAmbasador Norveške u Srbiji Arne Sanes Bjernstad, komentarišući reči kosovskog premijera Ramuša Haradinaja u kojima je Preševo i Bujanovac nazvao istočnim Kosovom, kaže da takve izjave nisu...


NEPRISTOJNA PONUDA IZ KINE: El Dorado zove Turana za 50 miliona - SPORTSKI ŽURNAL\nNEPRISTOJNA PONUDA IZ KINE: El Dorado zove Turana za 50 miliona\nU Barselonu stigla ponuda iz Kine za reprezentativca Turske\nPosle data dva het-trika u kratkom periodu, vezista Barselone Arda Turan mogao je da očekuje da će mu malo skočiti cena na tržištu, ali ovoliko nije mogao ni da sanja – 50 miliona evra za tri sezone!\nNaravno, nije mu toliko ponudila Barsa, niko ni iz domovine Turske, već iz fudbalskog El Dorada, Kine, odnosno, iz šestostrukog uzastopnog šampiona, ekipe Gvangžu Evergrande!\nŠta reći, milioni lete kao konfete, a zaista će biti teško na Nou kampu da odbiju ponudu za pouzdanog igrača, ali koji nije čak ni standardan.\nTurčin je još letos bio povezivan sa nastavkom karijere u najmnogoljudnijoj zemlji, ali posle razgovora sa rukovodstvom sadašnjeg kluba je odustao i odužio se sa neočekivanih 11 golova u svim takmičenjima. Da li će to biti dovoljna zamena za para evra, videćemo, a treba znati da ga je Barsa platila Atletiku prošle godine 35 miliona evra.\nPjanić za Artura – „neobična“ trampa Juventusa i Barselone (VIDEO)


Vučić apelovao na građane da se vakcinišu protiv korone - Glas Podrinja\nPredsednik Srbije Aleksandar Vučić apelovao je danas na gradjane da se vakcinišu protiv korona virusa jer je to važno da bi se sačuvali životi i zdravlje ali i da bi se ljudi što pre vratili normalnom životu i nastavili da rade.\n"To je za nas veoma važno, najpre zbog života ljudi i njihovog zdravlja... I zato vas molim da krenemo da se vakcinišemo. Jer ako se vakcinišemo gotovo svi, moći ćemo da radimo i živimo normalan život i Srbiju pomeramo napred brže nego svi ostali", rekao je Vučić novinarima nakon što je obišao vakcinalni punkt u selu Zvečka kod Obrenovca.\nVučić je rekao da je sve ono što se radi na unapredjenju infrastrukture u zemlji moguće jer je ekonomija ojačala.\n"Ali prvo moramo da izadjemo iz korone, da se posvetimo radu, poslu i životu. I onda ćemo moći da uradimo i završimo i ono što nismo mogli ranije", rekao je on.\nOn je rekao da je vakcinacija uslov da se bilo šta uradi, jer je korona veoma teška bolest i ljudi često ne veruju u to dok se ne zaraze.\n"Neki ljudi lakše poveruju u razne teorije zavere, nego u prostu istinu... A nije kraj onda kada izgradimo autoput ili kada 1. septembra deca udju u ovu školu, to je tek novi početak za ono što treba da ostvarujemo. I zato vas molim da se vakcinišemo, jer je to apsolutno najvažnije", rekao je Vučić.\nVučić: Nećemo dozvoliti da javni dug bude veći od 60,5 odsto BDP-a\nPredsednik Srbije Aleksandar Vučić danas je izjavio da neće biti dozvoljeno da javni dug države bude veći od 60,5 odsto bruto domaćeg proizvoda (BDP).\n"Srbija nema problem sa javnim dugom. Vodimo računa da se ne prezadužimo i dugove ostavimo narednim generacijama, ali nastojima da se mnogo novca iskoristi za podizanje privrednog rasta i standarda gradjana", rekao je Vučić novinarima u Zvečkoj kod Obrenovca.\nOn je istakao da nema bojazni da će javni dug i u vreme pandemije korona virusa premašiti utvrdjenu granicu od 60 odsto BDP-a, odnosno maksimalnu granicu od 60,5 odsto, kada će se raditi na njegovom smanjenju.\nOdgovarajući na pitanja odakle novac za isplatu po 3.000 dinara vakcinisanim gradjanima, Vučić je rekao da za te namene ima i više novca nego što je potrebno jer su postignute uštede u drugim isplatama pomoći privredi i gradjanima radi ublažavanja posledica pandemije.\nKako je objasnio, manje ljudi se prijavilo za pomoć od dva puta po 30 evra, a i manje firmi je uzelo pomoć u vidu minimalne zarade za zaposlene jer ne mogu da ispune obavezu da neotpuštaju radnike.\nVučić: Odluku ko će dobiti nacionalnu frekvenciju doneće struka a ne tajkuni i političari\nPredsednik Srbije Aleksandar Vučić izjavio je danas da odluku o tome koji će mediji dobiti nacionalnu frekvenciju, donosi "struka a ne tajkuni i političari".\nKomentarišući zahtev lidera Stranke slobode i pravde (SSP) Dragana Djilasa da se nacionalna frekvencija dodeli televiziji koja bi se po njegovim rečima, "profesionalno bavila svojim poslom", Vučić je kazao da to govori da "neki ljudi doživljavaju politiku kao svoj privatni lopovski biznis iz koga mogu da izvuku desetine i stotine miliona evra kroz sekunde reklama i serije".\n"Kad su oni bili na vlasti, imali ste Radio-televiziju Srbije, tobožnji Javni servis, Pink, Hepi, B92 i Prvu televiziju sa nacionalnim frekvencijama. Oni su im dali frekvencije a sad se izgleda žale na sopstvene odluke. Hvala im što su rekli da su tajkuni podržavali tajkune, tad su im Željko Mitrović i Peconi (vlasnik Hepija) bili divni a sad im izgleda više nisu divni", kazao je Vučić u Zvečki kod Obrenovca gde je obišao mobilni punkt za vakcinaciju protiv korona virusa.\nRekao je i da Uprava za sprečavanje pranja novca radi istražuje navode o milionskim račuma lidera SSP u inostranstvu.\n"Verujem da ćemo u narednim mesecima čuti prave zaključke. Svakom je jasno da niko nije mogao da izmisli onakve stvari", rekao je predsednik Srbije.\nUpitan za reakcije opozicije na najavljeno ujedinjenje Srpske napredne stranke i Srpskog patriotskog saveza (SPAS) Aleksandra Šapića, Vučić je rekao da se "svi raduju" što je SNS već "izgubila izbore".\n"Ja im čestitam na tome a konačno ću im čestitati kad se prebroje glasovi. Za mene je volja naroda svetinja a ne šta kažu političari i njihovi mediji", dodao je Vučić.


Zorana Mihajlović: "Država ima rezerve nafte i derivata dovoljne za 40,5 dana"\nZorana Mihajlović: „Država ima rezerve nafte i derivata dovoljne za 40,5 dana“\nTanjug 17. novembra 2021. 12:38\nBEOGRAD – Država ima stablne rezerve nafte, naftnih derivata i mazuta za zimsku sezonu i one u danima iznose 40,5 dana, rekla je danas ministarka rudarstva i energetike Zorana Mihajlović.\n„Ovo ministarstvo u prethodnih godinu dana povećalo je rezerve za 45 posto. To znači da u obaveznim rezervama ima rezervi za 25,5 dana, u operativnim ima rezervi za četiri dana, što je zajedno 29,5 dana. Rezerve mazuta kod EPS, Robnih rezervi i toplana iznose 73.000 tona. Kada sve to zajedno postavite mi imamo rezerve za 40,5 dana“, rekla je ona novinarima u Vladi Srbije.\n„Da budemo deo promena, a ne protiv njih“\nPotpredsednica Vlade i ministarka rudarstva i energetike Zorana Mihajlović izjavila je danas da se čitav svet nalazi usred velikih promena i zelene energetske tranzicije, i da Srbija, u ovom delu Evrope, može da bude vodilja tih procesa.\n„Verujem da je uvek bolje da budemo deo promene nego da pasivno čekamo da se promena dogodi, jer tada možemo biti u još nepovoljnijim uslovima“, izjavila je Mihajlović na međunarodnoj konferenciji Društva termičara Srbije „Elektrane/Powerplants 2021“.


RTCG - Radio Televizija Crne Gore - Nacionalni javni servis :: Region :: Vraćeno dvoje državljana Kosova i 13 državljana Albanije iz Sirije\n28. 05. 2022. 17:16 >> 17:14\nVRAĆENI IZ LOGORA\nVraćeno dvoje državljana Kosova i 13 državljana Albanije iz Sirije\nVlade Kosova i Albanije vratile su dvoje državljana Kosova i 13 državljana Albanije iz Sirije.\nMinistarstvo unutrašnjih poslova Albanije je danas saopštilo da su četiri Albanke i devetoro djece, svi povezani sa Albancima koji su se pridružili islamističkim ekstremističkim grupama koje se bore u Siriji i Iraku, vraćeni iz jednog sirijskog logora, prenosi Beta.\nStotine ljudi iz Albanije i s Kosova pridružile su se Islamskoj državi i drugim grupama koje se bore u Siriji i Iraku od prople decenije. Mnogi su poginuli, a njihove udovice i deca su u sirijskim logorima.\nSirija Kosovo Albanija


Петровић: Циљ новог закона – ефикасна реализација инвестиција и резултати\t| Ministarstvo privrede Republike Srbije\nPetrović: Cilj novog zakona – efikasna realizacija investicija i rezultati\n„Novim zakonom o ulaganjima nastojimo da izgradimo institucionalni okvir za podršku i kontrolu investicija i da formalno-pravno izjednačimo domaće i strane investitore“, rekao je državni sekretar Miloš Petrović danas u Nišu na prvoj javnoj raspravi o Nacrtu zakona o ulaganjima. On je istakao da je cilj novog zakona da se isprave nedostaci sistema, da se osigura efikasna realizacija ulaganja i obezbede bolji rezultati i sveobuhvatniji efekti.\nNacrt novog zakona predviđa formiranje Razvojne agencije Srbije koja će biti pravni sledbenik Agencije za strana ulaganja i promociju izvoza i Nacionalne agencije za regionalni razvoj. „Razvojna agencija Srbije poslovaće po korporativnim principima, njome će upravljati profesionalni menadžment i insistiraćemo na merljivim rezultatima“, naglasio je Petrović.\nNacrt zakona takođe predviđa i formiranje Saveta za ekonomski razvoj u cilju bolje koordinacije i realizacije investicionih projekata.\nGovoreći o 192 projekata koji se već realizuju, Petrović je rekao da će ove investicije biti nastavljene i da će za njih ubuduće biti zadužena Razvojna agencija Srbije.\nPetrović je najavio strateški pristup u podršci investicijama u zavisnosti od potencijala svakog regiona ili kraja Srbije. „Svaki region ima potencijal za određenu privrednu granu. Cilj nam je da te potencijale iskoristimo na najbolji mogući način. Visina i način podsticaja biće utvrđeni podzakonskim aktima na osnovu stepena razvijenosti određenog područja i značaja za Srbiju“, rekao je Petrović.\nPočetna»Vesti»Petrović: Cilj novog zakona – efikasna realizacija investicija i rezultati


PC verzija Fable Legends će biti dostupna samo preko Windows 10 prodavnice - PLAY!\nPC verzija Fable Legends će biti dostupna samo preko Windows 10 prodavnice\nLionhead Studios je potvrdio ono što smo mogli i da pretpostavimo, PC verzija Fable Legends će biti dostupna isklučivo preko Windows 10 prodavnice.\nFable Legends je inače free-to-play akcioni co-op RPG naslov za četiri igrača. Igra podržava i cross-play opciju između Windows 10 i Xbox One igrača. Izdaje je Microsoft, pa ne čudi vest da igra neće biti dostupna i na Steam-u, gde crossplay sa Xbox platformom ne bi bio dostupan.\nPlanirani datum izlaska je ove godine, ali još uvek nije poznato tačno kada.\nRelated Items:Fable Legends, Lionhead Studios, Microsoft, Windows 10\nNeke igre imaju tu sreću da budu vanvremenske kada je gejmplej u pitanju, ali...\nA Plague Tale: Innocence uskoro na konzolama nove generacije\nNa Xbox/Bethesda E3 prezentaciji najavljena je nova igra Focus Home Interactive-a, A Plague Tale:...\nD&D Dark Alliance će sadržati lokalni co-op i mogućnost offline igranja\nOva godina je prebogata igrama u kojima možete da se udružite sa svojim prijateljima...


Danas je Svjetski dan Roma – Portal RTPV\nNaslovna / Vijesti / Društvo / Danas je Svjetski dan Roma\nVesna Tanjević 8. Aprila 2020.\tDruštvo Ostavite komentar 203 pregledi\nU svijetu se danas obilježava 8. april, Svjetski dan Roma, ustanovljen da bi se ukazalo na težak položaj pripadnika tog naroda, a države u kojima žive podstakle da obrate posebnu pažnju na unapređenje njihovog položaja.\nIz Centra za socijalni rad i Opštinske organizacije Crvenog krsta danas su posjetili Romsko naselje na Trlici, čestitali im praznik i uručili donaciju. Ekipi RTV Pljevlja nisu dozvolili da snimamo uručenje donacije uz obrazloženje da ih četiri nedelje niko nije posjetio pa im ni danas nije potrebna televizija.\nIz Centra za socijalni rad i Opštinske organizacije Crvenog krsta tim povodom su posjetili Romsko naselje na Trlici, čestitali im praznik i uručili donaciju. Našoj ekipi Romi nisu dozvolili da snimamo uručenje donacije uz obrazloženje da ih četiri nedelje niko nije posjetio pa im ni danas nije potrebna televizija.\nZbog toga smo izjave od Željka Minića, sekretara Opštinske organizacije Crvenog krsta i Branke Danilović, direktorice Centra za socijalni rad uzeli ispred Crvenog krsta.\nMinić je istakao da su Romima uručili skromnu donaciju, koja će im doprinjeti da prebrode ovu krizu korona virusa.\nNaglasio je da je briga o Romima njihova stalna aktivnost i nada se da će u ovim teškim vremnimabiti sve veća.\n“ Očekujemo još donacija, jer su nek organizacije najavile da će pomoć njima biti direktno upućena i u narednom period i nada se da će imati sve više pomoći za njih – rekao je Minić.\nDirektorica Centra za socijlni rad Branka Danilović kazala je da su nastojali da obilježe Svjetski dan Roma, da im čestitaju praznik, pogotovu maloj djeci Romima.\nDanilović naglašava da su Romi inače njihovi stalni korisnici zaštitnih prava kod Centra za socijani rad. Ministarstvo rada I socijalnog staranja je obezbjedilo pomoć za djecu i 10 romskih porodica koje primaju materijalno obezbjeđenje porodice. Dobili su jednokratnu novčanu pomoć od Vlade Crne Gore.\nPredhodno #UčiDoma od danas preko mobilne aplikacije\nSledeće Film sa preporukama za vlasnike kućnih ljubimaca u vrijeme epidemije korona virusa


Sudovi rijesili 187.118 najstarijih predmeta u 2015. godini - BiH Pravo\nSudovi rijesili 187.118 najstarijih predmeta u 2015. godini\nSudovi rijesili 187.118 najstarijih predmeta u 2015. godini#1092\nBy pravnik - Thu Mar 10, 2016 11:28 am\n- Thu Mar 10, 2016 11:28 am #1092\nProcenat realizacije plana rješavanja predmeta za period 01.01.- 31.12.2015. godine\nPraćenje procesa rješavanja predmeta prema planovima jedna je od osnovnih aktivnosti Stalne komisije za efikasnost sudova Visokog sudskog i tužilačkog vijeća Bosne i Hercegovine (VSTV BiH). Naime, VSTV BiH je na sjednici održanoj 21. i 22. januara 2015. godine usvojio novo Uputstvo za izradu planova za rješavanje predmeta koje se počelo primjenjivati prilikom kreiranja planova za rješavanje predmeta za 2015.godinu. Glavni cilj Uputstva je rješavanje svih predmeta koji se ne završe u roku od jedne godine od dana podnošenja inicijalnog akta u sudu. Osnovna promjena u Uputstvu se odnosi na pravilo da u 2015. godini svi sudovi imaju obavezu sačiniti plan rješavanje predmeta.\nVSTV BiH je ovu aktivnost započeo 2010. godine u okviru Projekta podrške pravosuđu koji je finansirala Evropska unija iz programa IPA 2009 i IPA 2010, a nastavio u okviru Projekta unapređenja efikasnosti pravosuđa koji finansiraju Vlada Norveške i Vlada Švedske, s ciljem smanjenja broja neriješenih starih predmeta, što će značajno doprinijeti povećanju efikasnosti sudova, a samim tim i pravosuđa u cijelini te pružanju bolje usluge građanima, korisnicima sudova.